Arhiva najvažnijih sportskih vesti za 04.04.2013. - Sportske.net\nArhiva: četvrtak 04-04-2013\nPartizan: "'Grobari', vaše mesto je uz nas"\nKK Partizan zahvalio se svojim navijačima na podršci koju su ukazali na prva dva meča u Superligi i pozvao "Grobare" da dođu na duel sa Vojvodinom kako bi se nastavila 'razmena pozitivne energije' u "Pioniru".\nZa Bejla sezona završena\nPosle nezgodnog strta u 90. minutu utakmice sa Bazelom, Bejl je doživeo povredu skočnog zgloba i iznet je na noslilima sa terena.\nLE - Čelsi i Benfika sigurni, Totenhem samo nerešeno\nOdigrani su prvi mečevi četvrtfinala Lige Evrope, u kojima su Čelsi i Benfika stvorili prednost, dok je Totenhem odigrao samo nerešeno sa Bazelom.\nEL - Izvisili Sijena i Himki\nPoznati su svi učesnici i parovi četvrtfinala Evrolige nakon što su Sijena i Himki kao gosti poraženi pa su Kaha Laboral i Olimpijakos "vizirali" kartu za pretposlednju fazu elitnog takmičenja.\nMojes: "Želimo u Evropu"\nMenadžer Evertona, Dejvid Mojes, veruje da njegova ekipa mora osvojiti 60 poena kako bi obezbedila učešće u evropskim takmičenjima naredne sezone.\nNakon saznanja da će u petak otvoriti četvrtfinalni okršaj Dejvis Kupa između SAD i Srbije mečom sa Džonom Iznerom, najbolji teniser sveta priznao je da se oseća spremnim i da očekuje da krajnji ishod bude isti kao i 2010. godine kada je Srbija savladala\nKPR zadržava Rednapa\nVlasnik KPR-a, Toni Fernandez, izjavio je da bi voleo da trener njegovog tima ostane Hari Rednap, čak iako klub ispadne iz Premijer lige.\nGalijani: "Pobeda nad Violom vredi duplo"\nPotpredsednik Milana, Adrijano Galijani, izjavio je da bi njihov predstojeći meč protiv Fiorentine mogao da bude ključan u borbi za mesto koje naredne sezone vodi u Ligu šampiona.\nDžeko zove Pjanića u Siti\nEdin Džeko, fudbaler Mančester Sitija, se nada da će njegov klub u narednom prelaznom roku dovesti Miralema Pjanića.\nU subotu će na Adi Ciganliji biti odigran "večiti derbi" američkog fudbala u Srbiji a sastaće se ekipe SBB Vukovi - Beograd i Divlji Veprovi - Kragujevac.\nMontela želi na klupu "Azura"\nTrener Fiorentine, Vićenco Montela, izjavio je da mu je želja da jednog dana bude selektor reprezentacije Italije.\nPFL - Ekonomac silan nakon pauze\nNakon pauze u Prvoj futsal ligi Srbije, izazvane obavezama reprezentacije u kvalifikacijama za EP, nastavljena je borba za bodove u kojoj, za sad, niko ne uspeva da se suprotstavi aktuelnom šampionu.\nMurinjo: "Ne dolazim u Inter"\nTrener Real Madrida, Žoze Murinjo, izjavio je da neće preuzeti Inter naredne sezone, ali kaže da bi voleo da se jednog dana vrati u taj klub.\nDejvis Kup - Nole i Izner na startu četvrtfinala\nŽrebom u Bojsiju odlučeno je da najbolji teniser sveta i Džon Izner otvore četvrtfinale Dejvis Kup meča između SAD i Srbije.\nMilovanović: "Dobijeni mečevi najteži"\nTrener Napretka iz Kruševca Nenad Milovanović upozorio je svoje igrače da će predstojeći duel sa Novim Sadom biti jedan od najtežih jer su bodovi već upisani a protivnika tek valja savladati.\nAbidal na terenu protiv Majorke?\nLuis Fernandez, bivši reprezentativac Francuske, izjavio je da mu je Erik Abidal nagovestio, da bi mogao da se vrati na teren na utakmici sa Majorkom.\nMilan demantuje dolazak Cezara\nMilan je demantovao pisanje medija da u svoje redove žele da dovedu golmana KPR-a, Žulija Cezara.\nRanković za "Sportske": "Radio sam svoj posao"\nIako je svojim intervencijama danas izrastao u junaka meča u Užicu, golman Slobode odbio je da pokupi lovorike i preuzme zasluge za remi sa Partizanom na sebe.


Vesti online / Srpski informativni portal / Kremlj: Ako nam SAD ne vrate imovinu...\nKremlj isporučio zahteve Vašingtonu\nU protivnom, Rusija najavljuje da bi, kao odmazdu zbog incidenta sa zaplenom imovine u SAD, mogla da izbaci neke američke diplomate iz zemlje, jer "previše američkih špijuna radi u Moskvi pod diplomatskom maskom".\n* Vašington post: Obama je vodio tajni rat protiv Putina\n* Planeta se zaustavlja, čitav svet staje - sastaju se predsednici SAD i Rusije\nU međuvremenu oglasio se i ruskiministar soljnih poslova Sergej Lavrov, koji je pokušaji da se postave preduslovi za povraćaj ruske diplomatske imovine, oduzete u Njujorku i Merilendu, "krađa u po bela dana".\nBarak Obama, naime, koji je bio predsednik SAD, naredio je zaplenu dva ruska diplomatska imanja i proterivanje 35 ruskih diplomata u decembru prošle godine, zbog optužbi da su učestovali u navodnom mešanju u američke predsedničke izbore 2016. godine, prenosi Rojters.\nRusija to demantuje, a portparol Kremlja Dmitrij Peskov sada poručuje: "Nadamo se da će naše američke kolege pokazati određen nivo političke mudrosti i volje".\nPeskov poručuje i da će bilo koji preduslovi SAD za povratak imovine biti neprihvatljivi i da neuspehom u vezi s vraćanjem imovine Vašington krši međunarodno pravo.


YAMAMOTO Tau POWDER 300g - Sportska oprema - Suplementi/preparati - Sarajevo - Centar - OLX.ba\nTaurin ima nekoliko uloga, ima protivupalna i korisna svojstva na nervnom sistemu, čak pomaže u snižavanju krvnog pritiska. On igra važnu ulogu u neurotransmisiji, stabilizaciji membrane i neurološkom razvoju.\nZa razliku od ostalih aminokiselina, ona nije uključena u proteinske strukture, već postoji u međuprostoru određenih tkiva kao aminokiselina u slobodnom obliku i obavlja različite funkcije.\nNije klasificiran kao esencijalna aminokiselina, ali taurin je druga najobimnija aminokiselina u skeletnim mišićima i nalazi se u drugim tkivima u visokim koncentracijama gdje je potreban visok nivo energije.\nDeficit TAURINA dovodi do smanjenja moždane funkcije, lošeg nivoa šećera u krvi I povećanja osjetljivosti žičanog sistema.


Prvi put nakon deset godina premijer Crne Gore Milo Đukanović dolazi u zvaničnu posetu Srbiji. Od obnove državnosti Crne Gore do kraja mandata prethodne vlasti između dve države vladali su zategnuti odnosi. Kulminirali su 2008. godine, priznanjem Kosova od strane Crne Gore, kada je Srbija prekinula diplomatske odnose sa Podgoricom, čiju je ambasadorku praktično proterala iz Beograda. Između dveju zemalja tek dolaskom aktuelne vlasti na čelo Srbije počinju da se uspostavlja kurs normalizacije odnosa.\nPremijer Crne Gore Milo Đukanović sa svojim domaćinima, premijerom Srbije Ivicom Dačićem, vicepremijerom Aleksandrom Vučićem i šefom države Tomislavom Nikolićem u ponedeljak i utorak razgovara o zajedničkim aplikacijama u fondovima EU i o evrointegracijama dveju zemalja, ali i o konkretizaciji određenih rešenja o kojima je bilo reči tokom septembarske posete premijera Ivice Dačića Crnoj Gori.\nĐukanović je u Beogradu poslednji put bio 2003. na sahrani ubijenog premijera Srbije Zorana Đinđića. Neporedno pred posetu je rekao da u Beograd dolazi s "pomućenim osjećanjima":\n"Ne mogu da zaboravim Zorana Ðinđića i njegovu sahranu kao povod za jedan od mojih posljednjih boravaka tamo, niti da sakrijem zadovoljstvo što današnja vlast u Srbiji istrajava na njegovoj evropskoj viziji", napomenuo je Ðukanović.\nPrvi potpredsednik Vlade Srbije Aleksandar Vučić saopštio je nedavno da se Beograd neće mešati u unutrašnje stvari Crne Gore, sa kojom želi najbolje veze, a premijer Ivica Dačić je tokom septembarske posete Crnoj Gori izjavio da dve zemlje treba da se okrenu budućnosti, što u prethodnom periodu nije činjeno:\n"Nismo se bavili suštinom. Bavili smo se deljenjem, a ne traženjem zajedničkih interesa", ocenio je tada Dačić.\nDijana Vukomanović, šefica poslaničke grupe Socijalističke partije Srbije u srpskom parlamentu, kaže da je vlada Srbije nakon dugog perioda zatezanja odnosa sa Crnom Gorom i drugim zemljama u regionu otvorila vrata normalizaciji odnosa između dveju zemalja.\n“Mi uvažavamo činjenicu da na ovom prostoru Zapadnog Balkana mi treba da vodimo regionalnu politiku, a ne samo politiku koja je opredeljena nekim nacionalnim interesima; moramo, dakle, voditi politiku koja mora da bude jedinstvena prema našim evropskim integracijama i prema geo-političkoj realnosti. Mislim da je dobra inicijativa bila upravo na strani Srbije, koja je načinila prvi korak i pružila ruku prijateljstva i prema Crnoj Gori i drugim zemljama u regionu – Bosni i Hercegovini, Makedoniji, Hrvatskoj. To je bila jedna ubrzana spoljnopolitička ofanziva, a naišli smo na otvorena vrata u svim tim zemljama. Namerno govorim o ovoj regionalnoj perspektivi zato što je Srbija dugo bila izolovana i usamljena. Upravo zato je pohvalno što je ova vlada našla odlučnosti da pokrene tu regionalnu inicijativu”, kaže Dijana Vukomanović.\nMnogo je vremena izgubljeno, čitava jedna decenija, pre nego što se shvatilo da se odnosi moraju graditi ne na epskoj poeziji nego na realosti. Odnosi između Srbije i Crne Gore bili su napeti i u vreme provizorne državne zajednice koju su činile, a kada je Crna Gora proglasila nezavisnost 2006. godine, tadašnji srpski premijer Vojislav Koštunica nije joj čestitao. Dve godine kasnije Beograd će gotovo proterati crnogorsku ambasadorku jer je njena zemlja te godine priznala nezavisnost Kosova.\nIz Crne Gore su i tokom mandata Borisa Tadića stizali prigovori da se on meša u unutrašnje stvari te države. Podgorica je Beogradu početkom 2011. godine uputila protestnu notu zbog dokumenta u kome su tretirani Srbi u regionu, ali i krajem prošle godine, zbog stavova koje je Srbija prosledila Evropskom sudu, a kojima se negiraju crnogorski narod i crkva. Odnosi između dve zemlje otopljavaju tek dolaskom aktuelne vlasti na čelo Srbije.\nLider Srpskog pokreta obnove Vuk Drašković ocenjuje za Radio Slobodna Evropa da je, iako dobar deo duhovne i intelektualne elite u Srbiji još uvek Crnu Goru ne vidi kao nezavisnu državu, iako vladajuća koalicija deluje kao raštimovani orkestar, čelnik stožerne stranke u vladi je kurs odnosa Srbije i Crne Gore okrenuo u smeru razuma i ravnopravnosti.\n„Lider Srpske napredne stranke i ljudi oko njega, ili većina ljudi koji ga slede, shvatili su da su odnosi Crne Gore i Srbije bratski i da su, da citiram Mila Đukanovića, najviše bratski kad su zasnovani na obostranom interesu. Mislim da je to jasan kurs da nema paternalističkog odnosa prema Crnoj Gori i da se napušta politika, ili je ispoljena odlučnost za njenim napuštanjem, da je to mlađi brat, zapravo neka manja Srbija koja je sticajem nesrećnih okolnosti proglasila nezavisnost, ali jednoga dana, ko zna možda i brzo, od te nezavisnosti možda i neće biti ništa“, rekao je Drašković.\nUpitan da li je Boris Tadić vodio jednu „ćosićevsku“ politiku prema Crnoj Gori Drašković odgovara da je vodio i Tadić i da su je vodile sve garniture posle 5. oktobra.\n„A o Miloševiću ja neću da govorim“, rekao je Drašković.\nOva poseta ima simbolički značaj pre svega zbog toga što se prekida period loših odnosa između dve zemlje, ocenjuje za RSE Aleksandar Popov iz Centra za regionalizam te kaže da je sada pred dvema državama rešavanje mnogih otvorenih pitanja.\n“U političke probleme moglo bi se ubrojati pitanje građana Crne Gore koji se izjašnjavaju kao Srbi jer smo tu imali utisak da se Srbija previše meša u unutrašnje stvari Crne Gore, a sa druge strane da je crnogorska vlast imala prilično rigidan stav prema svojim građanima koji su se tako izjašnjavali. Tu je i pitanje pitanje dvojnog državljanstva gde su početi pregovori, ali su prekinuti i nikada nisu kasnije nastavljeni. Imamo primer infrastrukturnih objekata kao što su hidroenergetski objekti, a znamo da je pre izvesnog vremena bio spor povodom namere Srbije da gradi hidroelekttranu na Drini bez pitanja Crne Gore. Imamo održavanje pruge Beograd – Bar gde Crnogorci stavljaju ozbiljne primedbe Srbiji da svoj deo ne odražava kako treba i mislim da bi moglo da počne da se razgovara i o unapređenju privredne saradnje, ali i o onoj nameri koja je skoro zaboravljena, a to je da se izgradi auto put koji bi povezovao Crnu Goru sa severom preko Srbije”, rekao je Popov.


Fabregas: Nadam se da će sada prestati da pišu gluposti\nFudbaler Čelsija Sesk Fabregas rekao je da se nada da će njegova dobra igra u utakmici sa Lesterom u Liga kupu spečiti medije da pišu gluposti o mogućem odlasku sa Stamford Bridža.\nČelsi je prošao u četvrto kolo Liga kupa pošto je posle preokreta pobedio Lester sa 4:2. Čelsi je gubio sa 0:2, uspeo je da izjednači do 50. minuta, a Fabregas je golovima u drugom i četvrtom minutu sudijske nadoknade vremena uspeo da obezbedi pobedu protiv šampiona Engleske.\nOd dolaska trenera Antonija Kontea ovog leta u Čelsi, Fabregas nijednom nije bio starter u prvenstvu, ali je sada dobio priliku da igra od početka.\n"Srećan sam pre svega što sam igrao od početka, a onda, ako mogu da pomognem ekipi da pobedi, to je fantastično. Nadam se da će ovo ućutkati nekolicinu novinara, dnevnih novina i koga god još, sve one koji pričaju i pišu gluposti i koncentrisati se na ono što je najvažnije, pobede Čelsija. Koncentrisan sam na dobru igru i kada dobijem šansu da pokažem ono što znam da mogu, želim da uradim mnogo za ovaj tim", rekao je Fabregas za Skaj Sports.\nUprkos tome što je Čelsi gubio sa 0:2, Fabregas je rekao da je njegova ekipa dobro igrala.\n"Znamo da je Lester dobar iz kontranapada, što su i radili, ali mislim da smo pokazali karakter koji smo pokazivali cele sezone", dodao je on.\nTrener Čelsija Antonio Konte rekao je da mu je drago što je ekipa prošla u četvrto kolo a posebno je pohvalio Fabregasa.\n"Sesk je pametan igrač, lukav igrač, on vidi utakmicu, oseća situaciju. Drago mi je zbog njega, pošto je u utakmicama u kojima nije bio starter, uvek pokazivao sjajan stav", rekao je Konte.


Izetbegović: Osuda antibošnjačke kampanje\n14.02.2018. 20:11 > 20:11\nPredsednik SDA Bakir Izetbegović rekao je da Predsedništvo te stranke osuđuje antibošnjačku kampanju koju vode pojedini politički akteri u BiH i regionu i poručuje da se "Bošnjaci nikada neće odreći svojih civilizacijskih dostignuća".\nIzetbegović je na konferenciji za novinare u Sarajevu, gde je u toku sednica Predsedništva SDA, naveo da je namera te kampanje da Bošnjaci budu prikazani u negativnom svetlu, te da se izvrši pritisak na njih i njihove lidere.\n- Dajemo punu podršku Ramizu Salkiću za borbu za ravnopravnost Bošnjaka u Republici Srpskoj, kao i svih naroda i građana BiH - kaže Izetbegović.\nPrema njegovim rečima, Predsedništvo SDA pozdravlja donošenje nove strategije Evropske komisije koja šalje jasnu poruku da je budućnost zapadnog Balkana u EU i da BiH do 2025. godine može sustići zemlje koje su ispred nje, te čestitao Savetu ministara za usvajanje Upitnika koji će biti predat 28. februara predsedniku Evropske komisije Žan-Klodu Junkeru.\nIzetbegović je naveo da je zatraženo od Saveta ministara i entiteta da izvrše inspekcijske provere formiranja cena nafte i naftnih derivata pre i nakon donošenja Zakona o akcizama jer postoje ozbiljne sumnje da je zakon zloupotrebljen da bi se povećale cene više od nužnog.\n- Ni danas, ni ubuduće nećemo prihvatiti rešenja koja su suprotna evropskim standardima. Kreatorima negativne slike poručujemo da pogledaju u vlastita okruženja u kojima bujaju anticivilizacijske tekovine - kaže Izetbegović.\nOn je rekao da Predsedništvo SDA traži da se OHR uključi u aktivno pronalaženje rešenja za status Doma naroda, prenose federalni mediji.\n- SDA poziva HDZ i SBB da, umesto što pokušavaju smeniti Šerifa Isovića iz Poreske uprave, obezbede da se ubrza gradnja puteva, za šta su ostvarene sve pretpostavke i uslovi - naveo je Izetbegović.\nGovoreći o ostavci premijera Kantona Sarajevo Elmedina Konakovića, koji je napustio sve stranačke funkcije i stranku, Izetbegović je naglasio da je Konaković trebalo da fokusira snagu na ono što je važno za ovaj kanton, a ne da olako daje ostavku u SDA.\n- Konaković je bio jedna od naših mladih uzdanica, čovek za kojeg sam se lično potrudio da dobije poziciju premijera u najjačem kantonu u BiH. Konaković je trebalo da vodi velike projekte, a to što neko nije naplatio parking, što je neko tele u ovom restoranu Beneton donio, pa prodao mimo nekih procedura, što nije izdavao fiskalne račune, što je navodno neko uzimao tri odsto, to su stvari kojima treba da se bave inspekcije, policije, istražni organi - smatra Izetbegović.\nIzetbegović: Hrvatima više vlasti na račun Bošnjaka\nIzetbegović: Nismo došli u Brisel po rešenja\nIzetbegović: Pokušaćemo izmeniti Izborni zakon BiH, ali nisam optimističan\nIzetbegović: Turci su uvek bili prijatelji BiH


Šta bi trebalo da radimo kako bi naša deca bila uspešna i zadovoljna, kada odrastu.\n– Sexting počinje rano, već oko 5. razreda, a gledanje pornografskog sadržaja i pre 10. godine.\n– U odvojenim istraživanjima u kojoj je učestvovalo oko 1.240 roditelja i dece – Čak 50 odsto dece priznalo je da je zavisno od svog pametnog telefona.\n– U istim tim istraživanjima 66 odsto roditelja osećalo je da njihova deca previše koriste mobilne telefone, a 52 odsto dece se složilo. Oko 36 odsto roditelja reklo je da se svađa svakog dana sa svojom decom oko korišćenja telefona.\nČlanak pominje i druge opasnosti, kao što je mogućnost da pametni telefoni smanjuju sposobnost mozga dece da kontroliše porive. Pametni telefoni mogu da postanu uređaji koji izazivaju zavisnost, a deca mogu da postanu i lake mete za zlostavljače.\nZaključak: U članku se preporučuje roditeljima da sačekaju da njihovo dete napuni 12 godina, (neki kažu do 14. godine) pa da im onda kupe telefone.\nOko jedne stvari se svi slažu:\nUprkos svim dobrim stvarima koje uređaj nudi, što duže deci ne kupujete njihov prvi telefon, to bolje.“\nTagovi :bez ekrana, deca i mobilni telefoni, deca i tehnologija, ekrani, roditeljstvo, uspešno dete


S ljubavlju, domaće - velika prilika za male proizvođače\nPored više od 80 proizvoda domaćih dobavljača koji čine ponudu „S ljubavlju, domaće”, među policama prodavnica mogu se pronaći i mnogi mlečni proizvodi pod ovim brendom. To su proizvodi u tradicionalnoj ambalaži sa motivima Šumadije koji svoj put započinju u proizvodnim pogonima mlekare „Kruna”. Mlekara „Kruna” predstavlja modernu, porodičnu mlekaru izgrađenu u srcu Šumadije i Pomoravlja, u Velikoj Plani, koja je počela sa radom tek pre godinu dana i koja je već ostvarila uspešnu saradnju sa Lidlom.\nOno po čemu se mlekara „Kruna” ističe jesu brz razvoj, najviši standardi primenjeni u izgradnji objekta, koji se prostire na 3000 kvadratnih metara, najmodernija oprema i laboratorija za kontrolu sirovine i gotovih proizvoda, kao i sertifikati koji se odnose na upravljanje bezbednošću hrane, životnom sredinom, zaštitu na radu i IFS, međunarodni standard kontrole bezbednosti hrane i nivoa kvaliteta dobavljača, koji je bio uslov za saradnju sa Lidlom. Mlekara „Kruna” se savršeno uklapa u koncept „S ljubavlju, domaće” zato što je mlekara rasla s ljubavlju porodice njenih osnivača, Steva i Marije Zeljić, koji su svoju firmu podigli na temeljima porodičnog zanata i tradicionalnih recepata. U asortiman pod pomenutim brendom pripadaju proizvodi mlekare: jogurt sa četiri posto mlečne masti, sveži sir, šumadijski mladi sir, mleko sa četiri posto mlečne masti i drugi.\nOd početka saradnje sa kompanijom Lidl mlekara „Kruna” je uvećala za čak tri puta svoju proizvodnju mlečnih proizvoda i unapredila svoje procese i resurse.\nNišta od ovoga ne bi bilo moguće u kratkom vremenskom periodu da Lidl, osluškujući zahteve i potrebe svojih potrošača, nije prepoznao kvalitet i potencijal domaćih proizvoda mlekare „Kruna”.\nUzajamnu dobrobit saradnje između velikog trgovinskog lanca, kao što je Lidl, i nekada malih proizvođača, poput mlekare „Kruna”, koja sada širi svoju distribuciju na domaćem, a uskoro i stranom tržištu – potvrdio je vlasnik i direktor mlekare „Kruna” Stevo Zeljić.\n„Saradnja sa Lidlom za nas predstavlja veliki korak napred i šansu da predstavimo svoje proizvode na širokom tržištu. Pre ove saradnje prerađivali smo sedam tona mleka dnevno, a danas prerađujemo 22 tone – dakle, tri puta više. To je najbolji pokazatelj koliko smo se kao firma razvili da odgovorimo na povećane potrebe, ali i unapredili procese, s ciljem veće efikasnosti i očuvanja kvaliteta i bezbednosti proizvoda”, istakao je Zeljić.\nlidl/mlekara Kruna/S ljubavlju domaće\nAtlantic grupa prodala proizvodni pogon u Sloveniji


Kroz ispunjavanje obaveza po ovom poglavlju, rešićemo neke od najvećih ekoloških problema\nNa međuvladinoj konferenciji Srbije sa EU u Briselu danas je zvanično otvoren Klaster 4 – „Zeleni dogovor i održiva povezanost”, u okviru kojeg se nalazi i Poglavlje 27 - životna sredina i klimatske promene. Ministarka zaštite životne sredine Irena Vujović kaže za naš portal da je to važna vest, jer potvrđuje našu posvećenost ovoj oblasti.\n- Kroz ispunjavanje obaveza po ovom poglavlju, rešićemo neke od najvećih ekoloških problema, uspostavićemo sistem upravljanja otpadom, kao i efikasniju i čistiju proizvodnju, što će unaprediti kvalitet vode, vazduha, zemljišta. Očekuju nas i velika ulaganja na nivou Vlade, kako bismo ispunili sve ciljeve, a ohrabrujuće je što ne krećemo od nule, jer smo već uložili dve milijarde evra u projekte koje smo započeli kao i u one koje smo u prethodnom periodu završili– rekla je Vujović.\nPrema njenim rečima, u više od 120 gradova i opština sprovode se projekti za pravilan tretman otpadnih voda, a u više od 80 za pravilno upravljanje komunalnim otpadom.\n- To govori da je Srbija na dobrom putu i da ćemo u godinama pred nama podići kvalitet života građana i unaprediti stanje životne sredine za\nbuduće generacije - rekla je Vujović.\nMinistarka je rekla da je Poglavlje 27 jedno od najzahtevnijih i najkompleksnijih pregovaračkih poglavlja koje obuhvata različite oblasti od buke, hemikalija, industrijskog zagađenja, upravljanja otpadom do kvaliteta vazduha i vode. Dobra strana je, kako je dodala, što je domaće zakonodavstvo u velikoj meri usklađeno sa zahtevima EU, a potpuno usklađivanje se očekuje u narednih nekoliko godina.\nOtvaranje klastera – potvrda dobrih rezultata\nOtvaranje klastera 4 i Poglavlja 27 je priznanje za sve što je urađeno u protekloj godini kako bi se standardi životne sredine podigli na viši nivo i usaglasili sa evropskim standardima, rekla je ministarka Vujović.\n- U protekloj godini usvojili smo šest važnih zakona, uključujući Zakon o klimatskim promenama i Zakon o biocidnim proizvodima, a napravljen je iskorak i u proširenju strateškog okvira. U procesu smo izrade Programa upravljanja otpadom. Uz podršku EU, izrađen je Program zaštite vazduha Republike Srbije sa akcionim planom za period do 2030. godine, i očekujem da će biti usvojen do kraja godine. Srbija će prvi put dobiti ovakav dokument, a za nas je izuzetno značajno što javnost učestvuje u procesu izrade od samog početka, jer samo zajedno možemo da dođemo do najboljih rešenja u oblasti koja se tiče svih nas – rekla je Vujović.\nSrbija je u dosadašnjim pregovorima sa Evropskom unijom otvorila 22 poglavlja, od kojih su dva poglavlja privremeno zatvorena. U okviru pristupnih pregovora sa EU Srbija ima 33 poglavlja podeljenih u šest klastera.\nŠta se otvara u okviru Klastera 4?\nKlaster 4 „Zelena agenda i održiva povezanost“, koji je danas otvoren, obuhvata četiri poglavlja u pristupnim pregovorima sa Evropskom unijom.\n· Poglavlje 14 - Transportna politika\n· Poglavlje 15 - Energetika\n· Poglavlje 21 - Trans-evropske mreže\n· Poglavlje 27 - Životna sredina i klimatske promene\nIrena Vujović Klaster 4 EU otvaranje klastera 4


U današnjoj prijateljskoj utakmici Francuska je rezultatom 3:0 pobijedila Bugarsku.\nU posljednjoj provjeri pred Evropsko prvenstvo Francuzi su danas odmjerili snage s Bugarima. Odličnu priliku već u 11. minuti imao je Karim Benzema, ali je njegov udarac glavom iz dobre pozicije završio pored gola. Francuzi su nastavili s ofanzivom, te su u 27. minuti zaprijetili i preko Kilijana Mbapea čiji udarac vrhovima prstiju odbija Danijel Naumov. Bila je to samo najava onoga što je uslijedilo dvije minute poslije kada je Antoan Grizman prvi stigao do odbijene lopte u šesnaesterecu i glavom je poslao u mrežu.\nPet minuta prije odmora Grizman je propustio priliku da postigne svoj drugi pogodak na utakmici, a dvije minute prije desila se situacija koja je Francuzima zadala mnogo glavobolja. Nakon duela s protivničkim igračem Benzema je ostao ležati na travi, a ubrzo je uz bolnu grimasu napustio teren, te je i dalje nepoznato da li će moći igrati na Evropskom prvenstvu.\nNešto neaktivnije bile su obje ekipe u drugom dijelu, a desetak minuta prije kraja Bugari su zaprijetili preko Birsenta Karagerena čiji je udarac otišao poslije gola, da bi u 80. minuti Bendžamin Pavar ubacio loptu pred gol, a Olivije Žiru pogodio za 2:0. Žiru je pogodio i deset minuta poslije, ovaj put na asistenciju Vizama Ben Jedera i tako potvrdio visoku pobjedu svoje reprezentacije.\nFrancuska će Evropsko prvenstvo otvoriti duelom s Nijemcima 15. juna, a potom će uslijediti utakmice s Mađarskom i Portugalom.\nPrethodni članakValensija ubjedljivom pobjedom zakazala majstoricu u Madridu\nNaredni članakKasno buđenje Medvedeva, Cicipas u polufinalu


uto, 17. septembar 2019 - čet, 26. septembar 2019\nOva predstava je izabrana da bude izvedena baš u okviru Prologa, jer savršeno najavljuje kako glavnu umetničku liniju festivala (imerzivno pozorište, brisanje granice između izvođača i publike), tako i onu tematsku (preispitivanje zajednice, njena kriza, odnos pojedinca i grupe). Beograd na daljinski će biti na programu i tokom celog trajanja festivala, u terminima od 11 i 17 časova.\nKONSTANCA MAKRAS OTVARA 53. BITEF\nBitef će biti svečano otvoren 18. septembra u 20 časova u Narodnom pozorištu u Beogradu, predstavom Orest u Mosulu, u produkciji pozorišta NTGent (Belgija) i režiji jednog od političkih najprovokativnijih reditelja današnjice, Mila Raua. Rau problematizuje Eshilov „optimizam“ iz Orestije i postavlja pitanje da li su u današenjm svetu moguće pravo, pravda, demokratija. Izvođenju predstave prethodi ceremonija otvaranja.\nPedeset treće izdanje Bitefa svečano će otvoriti jedna od vodećih svetskih koreografkinja, Konstanca Makras, čija je predstava Big in Bombay s velikim uspehom gostovala na 40. Bitefu. Kao pozorišni kritičar Vremena, sadašnji umetnički direktor Bitefa, Ivan Medenica, je za tu predstavu napisao da su njene glavne odlike „eklektična forma, izraženi popkulturni senzibilitet, visok izvođački nivo i potpuno neodoljiv humor“. Inače, predstava koju Konstanca Makras radi s Bitef dens kompanijom, Gradovi kojih više nema, otvoriće, odmah posle završetka festivala, novu sezonu Bitef teatra. Ovim se projektom, a na trideset godina od njene smrti, ostvaruje zamisao Mire Trailović da poetike i autori Bitefa budu suštinski, dubinski, snažno vezani i za rad Bitef teatra.\nDOMAĆE I REGIONALNO POZORIŠTE\nU okviru strategije Bitefa za promociju domaćeg i regionalnog pozorišta u širem međunarodnom kontekstu, na festivalu će biti izvedene dve predstave iz Srbije i po jedna iz Hrvatske i Slovenije: Zašto je poludeo gospodin R? (JDP, režija Bobo Jelčić), Tartif Igora Vuka Torbice u koprodukciji Narodnog pozorišta Sombor i SNP-a iz Novog Sada, Mladež bez Boga u režiji Boruta Šeparovića (ZKM i Montažstroj iz Zagreba) i Ali: strah jede dušu u produkciji SNG Drama iz Ljubljane i režiji Sebastijana Horvata.\nZahvaljujući angažovanju tima Bitefa, ove predstave će videti i najveći broj stranih gostiju - novinara, kritičara, teatrologa, producenata, umetnika i selektora međunarodnih festivala - u poslednjih deset godina, njih više od četrdeset, koji dolaze iz Mađarske, Hrvatske, Slovenije, Crne Gore, BIH, Rumunije, Bugarske, Engleske, Belgije, Japana, Nemačke, Francuske, Južne Koreje, SAD i Rusije.\nPOKROVITELJI, PRIJATELJI, PARTNERI I SPONZORI FESTIVALA


Ugledni Euromonitor International o turizmu u BiH: Rast može biti iznad prosjeka EU, važna ulaganja Arapa\nObjavljeno: 10.10.2017. u 08:17\nEuromonitor International, jedna od najpoznatijih svjetskih kompanija za strateško istraživanje i analizu tržišta, objavilo je izvještaj o turizmu u BiH tokom 2017. godine.\nStručnjaci ove kompanije koja posjeduje urede u dvanaest zemalja širom svijeta ističu da je rast turizma u BiH posljedica razvoja pratećih infrastrukturnih objekata. Primjeri toga su ekspanzija WizzAir-ovih operacija i na Međunarodni aerodrom Sarajevo, kontinuirana ekspanzija mreže puteva i rast stranih investicija u usluge smještaja.\nKao posebno dinamičan sektor prema zaključku Euromonitora izdvojila se i online prodaja turističkih i smještajnih usluga koja je rasla brže od tradicionalne “offline“ prodaje u ovom sektoru tokom 2017. godine.\n- Ovaj trend rezultat je ne samo rastuće potražnje za jednostavnijim rezervisanjem hotelskih smještaja već i aktivnosti kompanija koje korištenjem različitih online marketinških alata nastoje privući korisnike usluga – kazali su stručnjaci Euromonitora.\nSektor turizma je sezonski posao i za većinu kompanija aktivnosti tokom poslovno slabijeg dijela godine određuju uspjeh čitave godine.\n- Kompanije poput Citydeala i Ekupona su pomagale hotelima da kroz popuste dobiju što veći broj posjeta i to je bilo ključno da se održi nivo poslovanja i u radno manje intenzivnom dijelu godine – navode iz Euromonitora.\nPosebnu pažnju stručnjacima ove firme privukli su i gosti iz arapskih zemalja. Navodi se da rastući broj hotela priprema svoje usluge shodno zahtjevima turista iz arapskih zemalja, a da je posebno pozitivan korak u ovome i uspostavljanje letova između Sarajeva i Dubaija.\n- Iako većina posjetilaca iz arapskih zemalja teži rezervisanju osnovnog smještaja, hoteli poput Bristola su se specijalizirali za pružanje vrhunskih usluga sa pet zvjezdica. Arapi u velikoj mjeri ulažu u razvoj smještajnih kapaciteta BiH jer njihovi zahtjevi nisu u potpunosti zadovoljeni postojećim hotelima – stoji u izvještaju Euromonitora.\nIstiče se i da BiH ima potencijal da turizam razvija iznad evropskog prosjeka u narednom periodu, a svoju tvrdnju potkrijepljuju nizom argumenata.\n- Kontinuiran interes za BiH od strane nekih od najbrže rastućih svjetskih ekonomija, razvoj kratkoročnih kapaciteta za smještaj, razvoj putne infrastrukture i prekogranična saradnja sa okolnim zemljama u razvoju zajedničkih turističkih ponuda su samo dio razloga za optimizam glede razvoja turizma u BiH – zaključuju stručnjaci Euromonitora.


Novi Zmaj promijenio klub: Vrančić ostaje u Bundesligi – Haber.ba\nNovi Zmaj promijenio klub: Vrančić ostaje u Bundesligi\nMario Vrančić, novopečeni A reprezentativac Bosne i Hercegovine i naredne godine igrat će Bundesligu.\nMario Vrančić - Fena\nIako sa Paderbornom nije uspio izboriti opstanak u elitnom razredu njamačkog fudbala, naš veznjak promijenio je sredinu tako da će i naredne sezone igrati protiv najboljih ekipa u Njemačkoj.\nKako javljaju njemački mediji Vrančić je dogovorio dvogodišnju saradnju sa novim bundesligašom Darmstadtom, s mogućnošću produženja saradnje.\nPodsjetimo, iskusni veznjak u dresu BiH trebao je debitovati u meču protiv Izraela, ali je zbog povrede propustio susret u kojem je naš tim slavio pobjedu rezultatom 3:1.\nU međuvremenu, iz FIFA je dobio potvrdu o promjeni sportskog državljanstva, te će prvi nastup u A timu naše zemlje vjerovatno upisati u septembru kada izabranici selektora Mehmeda Baždarevića igraju protiv Belgije, odnosno Andore, piše Faktor.\nTeme:Bundesliga, fudbalska reprezentacija BiH, Mario Vrančić


Општина Вождовац - Besplatni termini za bazen za decu ometenu u razvoju\nAnketa\tŠta smatrate prioritetnim na opštini Voždovac\tIzgradnja vrtića\tUređenje sportskih terena\tPružanje pomoći socijalno ugroženima\tIzgradnja modernih dečijih parkova\tGasifikacija\tIzgradnja sportskih hala\tIzgradnja vodovodne i kanalizacione mreže\tAsfaltiranje ulica\tBesplatni termini za bazen za decu ometenu u razvoju\nU okviru projekta DILS „ Unapređenje kvaliteta života dece i adolescenata sa smetnjama u razvoju“ Dom zdravlja „Voždovac“ i opština Voždovac, uz podršku i veliko razumevanje sekretara vaterpolo kluba „Partizan“, gospodina Mirka Bradajića, omogućili su korisnicima projekta besplatno korišćenje otvorenog i zatvorenog bazena na Banjici. U prostorijama Uprave kluba na Banjici, Crnotravska br.4, u ponedeljak, 18 jula 2011.godine u 10 časova, deci i mladima ometenim u razvoju, kao i njihovim roditeljima uručene su propusnice za besplatno korišćenje bazena. Propusnice mogu da koriste u pratnji roditelja, u terminima redovnog radnog vremena bazena, svakog radnog dana tri puta dnevno, kao i subotom i nedeljom u periodu od 11 – 17 časova, do 30.septembra 2011.godine. Deca i roditelji nisu skrivali veliko zadovoljstvo što mogu zajedno da koriste blagodeti bazena, da se osveže i plivaju već prvog dana, da uživaju u čistoj vodi i prijatnoj atmosferi. Plivanje i druge aktivnosti u vodi pozitivno utiču na psihofizički razvoj dece. Svakodnevno druženje sa vršnjacima obogaćuje njihov društveni život i doprinosi unapređenju kvaliteta života. Uprava vaterpolo kluba „Partizan“ spremna je da omogući korišćenje bazena i nakon 30. septembra 2011.godine.


Pevaj Srbima jer su jedini narod koji je za Rusiju bratski - Sputnjik Srbija\nPevaj Srbima jer su jedini narod koji je za Rusiju bratski\n12:03 14.10.2017 (osveženo 19:56 09.10.2018) Preuzmite kraći link\nU Beogradu su pre nekoliko večeri otvorene 49. Beogradske muzičke svečanosti, koncertom čuvenog ruskog državnog hora „Glinka“. U našem studiju ugostili smo Svetislava Božića, kompozitora i umetničkog direktora Bemusa, i proslavljenog dirigenta sanktpeterburškog hora Vladislava Černušenka.\nGovoreći o bogatoj tradiciji srpske horske muzike, maestro Černušenko je još jednom potvrdio uverenje da bi nam Evropa mogla pozavideti na muzici, kao i da je, ne samo u muzici, pravoslavlje naš zajednički duhovni oslonac. Sećajući se beogradskog koncerta pod bombama, kada su i pevači i publika zajedno pevali i plakali, Vladislav Černušenko otkrio je i zašto je naša zemlja jedna od najvažnijih tačaka za njega i hor „Glinka“.\n„Srbi su jedini narod na svetu koji je za Rusiju — bratski“, rekao je slavni dirigent.\nSlušajte nas i saznajte šta o filmu „Južni vetar“ kaže Miloš Biković, naš popularni glumac, koji u novom ostvarenju reditelja Miloša Avramovića igra uz Žiku Todorovića, Nebojšu Glogovca, Dragana Bjelogrlića, Bogdana Diklića.\nOtkrijte kakav je izazov za Karena Šahnazarova predstavljala čuvena Tolstojeva ljubavna priča koja je u njegovom novom filmu „Ana Karenjina“ ispričana iz ugla grofa Vronskog, u ekskluzivnom razgovoru za emisiju „Orbita kulture“.\nNašeg slikara Miloša Šobajića, dugogodišnjeg Parižanina i u pariskim krugovima uvaženog umetnika, pitali smo šta misli o Pikasu i „Erotskoj godini“, izložbi slika čuvenog umetnika koju je ovih dana u Parizu otvorio predsednik Makron.\nU „Orbiti“ ćemo ugostiti i Milana Neškovića, selektora drugog Jesenjeg pozorišnog festivala koji se krajem meseca održava na Mećavniku, kao i Jasminku Petrović, pisca za decu i mlade, autorku knjige „Sve je u redu“.\nA kakvi su bili Ajnštajnovi snovi i kako se jedna velika naučna teorija može postaviti na pozorišnu scenu rekli su nam reditelj istoimene predstave Slobodan Unkovski i glumica Anita Mančić, uoči premijere u Jugoslovenskom dramskom pozorištu.


FOND KREĆE U REFINANSIRANJE KREDITA KOJE SU FIRME UZELE KOD POSLOVNIH BANAKA\nUskoro bi, bar prema najavama Fonda za razvoj, ova institucija mogla da krene u refinansiranje kredita koje su firme uzele kod poslovnih banaka. Planiraju plasman kredita uz kamatu od svega četiri odsto, pišu Novosti.\nDa će ovaj program za preduzeća biti posebno atraktivan govori podatak da Fond za razvoj u narednoj godini planira plasman kredita uz kamatu od svega četiri odsto. Trenutno je, kako podseća direktorka Fonda za razvoj Slađana Backović,kamata na zajam ove institucije maksimalnih 4,5 odsto.\n"Takođe, veću šansu za dobijanje nekog od ovih povoljnih kredita imaće i biznis planovi, koji obezbeđuju primenu inovacionih tehnologija, ili veću energetsku efikasnost", tvrdi direktorka Fonda za razvoj.\n"Oblasti na koje posebno stavljamo akcenat su zanatske radnje, kao i sve rasprostaranjenije žensko preduzetništvo".


Pomoć ugroženoj srpskoj deci i porodicama stiže iz svih krajeva sveta (FOTO) – Naši u svetu\nObjavljeno 03/03/21 u 19:00\nJovan iz sela Kucure kod Vrbasa, Nemanja iz Čačka, Lana iz Niša, samo su neki od srpskih mališana iz Srbije, koji čekaju donacije iz srpske dijaspore i spas svog života. Kako Ministratsvo zdravlja Srbije nema dovoljno sredstava za lečenje sve naše bolesne dece u inostranstvu, porodice mališana su primorani da pomoć traže od dobrih ljudi iz rasejanja i matice.\nNemanji kome su konstatovane ciste na oba bubrega neophodna je transplantacija, koja košta 17.500 evra, plus troškovi lečenja u Turskoj. Za malenog Jovana, koji pati od celebralne paralize i epilepsije, lečenje i operacija gama nožem u klinici u Istanbulu, njegove roditelje će da košta 100.000 evra. Udruženje Čačana u Beogradu i dijaspori, mnogi Vrbašani, dobri ljudi iz sveta svojim sakupljaju sredstava za lečenje Nemanje i Jovana.\nFudbaler Andrija Živković iz Soluna uplatio je celokupan iznos potreban za lečenje male Lane iz Niša. Ona ima tumor u moždanom stablu, koji je zahtevao zračnu terapiju u Turskoj, koja košta 23.000 evra.\nSportisti iz inostranstva prednjače u humanosti prema srpskim mališanima, što dokazuje ne samo dobročinstvo Andnrije Živkovića, Vlade Divca, Dejana Stankovića, Ane Ivanović, Novaka Đokovića, već i australijske sportske organizacije “Australia closed”, pa i samo Ministarstvo sport i omladine Srbije.\nMinistar Vanja Udovičić je u ime svih zaposlenih kroz učešće u humanitarnoj akciji udruženja „Čep za hendikep”, koima se obezbeđuju kolica za invalide i druga pomagala, pozvao nedavno sve naše građane da se tokom 2021. godine priključe ovoj i svim drugim humanitarnim akcijama.\n– Cilj svih nas jeste da život osoba sa invaliditetom svakim danom učinimo lepšim i boljim, jer oni su naše kolege, naši motivi, naš ponos. Njihova uloga i značaj u sportu i omladini je nemerljiva i zato i ovim putem i na ovaj način pozivamo sve da se priključe humanitarnim akcijama poput akcije ”Čep za hendikep” – izjavio je nedavno ministar Vanja Udovičić.\nUdruženja francusko-srpskog prijateljstva i srpske crkve iz Nice, pokrenula su akciju prikupljanja humanitarne pomoći u školskom priboru za mališane sa Kosova i Metohije. Uprkos pandemiji, ova akcija je prerasla okvire Azurne obale, proširila se na Grenobl, u kome od pre pola veka živi 400 Srba, a i na celu Francusku.\nU akciji koju vodi predsednik udruženja Vladan Radovanović iz Nice, učestvuju ovi francuski gradovi, mnogi srpski dobrotvori i porodica Novaka Đokovića. Sakupljeno je u prvoj turi nešto više od 5000 evra u školskom priboru. Cilj akcije je cifra od 10.000 evra za školski pribor 400 đaka u pet sela Kosova i Metohije. Srbi i Francuzi su odlučili da se akcija ne završi, već da se vodi tokom čitave 2021. godine.\nU međuvremenu, Fondacija „Lajflajn Kanada“ donirala je opremu Osnovnoj školi „Petar Petrović Njegoš“ iz Gornjeg Kusca, u opštini Gnjilane na KiM. Odgovarajući na potrebe savremenog školstva, fondacija darovala ovoj školi preko potrebnu tehničku opremu, u vrednosti od pola miliona dinara (6.000 kanadskih dolara). Novi tablet računari, ruteri za internet konekciju i štampači omogućiće učenicima ove škole savremen pristup učenju, a njihovim nastavnicima – moderan način prenošenja znanja.\nDirektor škole Nenad Vlajković iz Gornjeg Kusca zahvalio se u ime dece, roditelja i lično Humanitarnoj organizaciji „Lajflajn Kanada“:\n„Vašom donacijom omogućili ste da naša deca idu u korak sa savremenim svetom i da ni malo ne zaostaju od svojih vršnjaka iz ostalih krajeva naše otadžbine Srbije. Neizmerno vam hvala što ste pokazali da mislite na naš narod na Kosovu i Metohiji“.\nAndrija ŽivkovićNovak ĐokovićVanja Udovičić


Prikazivanje članaka po tagu br635\nGodinu dana opštinske vlasti: Ista meta, isto odstojanje\nPre godinu dana, na prilično iznenađenje birača, oformljena je nova lokalna vlast u kojoj su se našli oni koji bi trebali da budu „rogovi u vreći“: Srpska napredna stranka, Liberalno-demokratska partija, Srpski pokret obnove, deo Saveza vojvođanskih Mađara (sada su grupa građana) i jedan odbornik Demokratske stranke vojvođanskih Mađara. Opozicija je postala Demokratska stranka, koja je na izborima osvojila najviše glasova (u koaliciji sa strankom Rasima Ljajića) i deo Saveza vojvođanskih Mađara. Od tada je nekoliko odbornika napustilo Demokratsku stranku, a odbornik Ljajićeve partije prešao je na stranu vlasti.\nPrihvatilište za pse radi po novim pravilima: Upristojen dom za životinje koje niko neće\nKomunalac je nedavno pokrenuo proceduru registracije prihvatilišta za pse u Bečeju u skladu sa Zakonom o zaštiti životinja i novim pravilnicima, koji su doneti u martu prošle godine i regulišu oblast prihvatilišta i pansiona za pse, rekao je rukovodilac u azilu, Robert Butaš iz Komunalca. „Ranije je postojalo privremeno rešenje pod kojim je azil pušten u rad. Sada je definisano kako to mesto treba da funkcioniše, koji su neophodni uslovi za rad prihvatilišta i iz tog razloga je morao da se uredi prostor u azilu.\nMuzejsko-izložbeni deo u zgradi turbinskog postrojenja: Za posetioce od 1. septembra\nU pretprošlom broju Bečejskog mozaika pisali smo o turističkom potencijalu i ponudi Bečeja, sa posebnim osvrtom na zgradu turbinskog postrojenja stare brodske prevodnice na Tisi, u kojoj je nakon renoviranja uređen muzejski deo sa stalnom izložbenom postavkom, koji je osim za turiste trebao biti otvoren i za građane Bečeja. Međutim, kako takva praksa nije uspostavljena, odgovor na pitanje zašto je to tako, tražili smo od direktorice Turističke organizacije Bečej Gordane Džigurski, koja je tada najavila da će se u drugoj polovini jula odrediti jedan dan u nedelji kada će muzejski deo biti otvoren za javnost.


Brisel: Podrška SAD dijalogu koji vodi EU je dobrodošla - Kosovo Online\nBrisel: Podrška SAD dijalogu koji vodi EU je dobrodošla\n19. Avgust 2020. • 10:17\nPortparolka EU za spoljnu politiku i bezbednost Nabila Masrali izjavila je da je dobrodošla podrška Sjedinjenih američkih država dijalogu Beograda i Prištine koji vodi EU, i istakla da Unija sa SAD deli iste ciljeve u regionu, javlja Tanjug.\nMasrali je dodala da EU, kada je reč o učešću trećih strana u pokušajima da Beograd i Priština, kako je navela, "postignu sveobuhtavni sporazum o normalizaciji odnosa", pozdravlja sve inicijative koje podržavaju dijalog pod okriljem Unije.\n"Tako i tumačimo najavu ambasadora Ričarda Grenela. SAD su važan partner za EU", navodi se u pisanom odgovoru koji je portparolka EU za spoljnu politiku i bezbednost dostavila Glasu Amerike.\nSastanak predstavnika Beograda i Prištine u Beloj kući, na incijativu specijalnog izaslanika predsednika SAD Ričarda Grenela, zakazan je za 2. septembar, samo pet dana pred najavljeni nastavak dijaloga u Briselu, koji je još ranije dogovoren u okviru procesa koji vodi specijalni predstavnik EU Miroslav Lajčak.\nSjedinjene Američke Države EU Brisel dijalog Miroslav Lajčak Srbi Kosovo\nPa bez amerike je samo za kafe da priqaju amerika je ona sto ima peqat sto su bomardovali teroristiqki rezim miloseviqa sheshela karagjiqa mladiqa rankoviqa i onaj sto masakirao hebreja qubrilloviq\nEvropska unija pozdravlja svako uključivanje trećih strana u naporima kako bi se pomoglo Kosovu i Srbiji da se dogovore o sveobuhvatnoj normalizaciji odnosa, izjavila je portparolka EU za spoljnu i bezbednosnu politiku Nabila Masali, prenosi RTK.\nPompeo i Šalenberg: Podržavamo dijalog i evroatlanske integracije Srbije i Kosova\nGrenel: Lideri Srbije i Kosova 2. septembra u Beloj kući


Upoznajte svet na Sajmu turizma – Beogradski sajam\nUpoznajte svet na Sajmu turizma\nMeđunarodni sajam turizma, koji se održava od 23. do 26. februara, zaštitni je znak Beogradskom sajma i jedna je od manifestacija koja će „otvoriti“ ovogodišnju sajamsku sezonu. U istom terminu održavaju se još tri srodne manifestacije – 13. Međunarodni sajam hotelsko-ugostiteljske opreme HORECA, 8. Međunarodni sajam vina BEOWINE i 13. Sajam suvenira „Posetite Srbiju“, najavljeno je na konferenciji za novinare koju je Beogradski sajam organizovao sa svojim poslovnim partnerima.\nEkskluzivne sajamske cene i popusti od 5 do 50 odsto odavno su postali tradicija beogradskog Sajma turizma. Izlagači su pripremili najrazličitije aranžmane – od onih prikladnih za porodična putovanja, putovanja za mlade, odlazaka na daleke destinacije, preko „first minute“ ponuda za letnji odmor, a tu su i dalje i aranžmani za tekuću zimsku sezonu, odmori i oporavak u banjama i na planinama, uvek aktuelni spa vikendi, egzotične destinacije, city break ponude i kongresna dešavanja.\nPored izlagačkog dela, kroz bogat prateći program učesnici Sajma promovisaće brojne festivale, manifestacije i važne događaje, kao i najznačajnije potencijale i planove svojih aktivnosti – prezentacije, promocije, konferencije, degustacije. Zahvaljujući kosmopolitskom duhu, Sajam turizma podjednako je privlačan i za poslovne posetioce i za najširu publiku.\nNIKOLA ANDRIĆ, rukovodilac Službe organizacije projekata na Beogradskom sajmu\n– Nije dovoljno samo da se zahvalim predstavnicima Ministarstva turizma, TOB-a, TOS-a i Nacionalne turističke organizacije Crne Gore. Vredno smo radili godinu dana i zajedno smo napravili Sajam turizma, u kome će posetioci imati priliku da uživaju od 23. februara. Takođe, nisu ključna ni ta četiri sajamska dana, oni predstavljaju samo mali „show room“, ključno je svih 365 dana – od jedne do druge manifestacije.\n– Naš cilj je da ovaj region pozicioniramo prema svetu, a u skladu sa tim želim da najavim da će se prvi put na Sajmu turizma predstaviti ozbiljna tržišta dve velike zemlje – Kine i Rusije. Veoma je značajan i podatak da je Crna Gora ovogodišnja „zemlja partner“.\nRENATA PINDŽO, pomoćnik ministra turizma i predsednik Organizacionog odbora Sajma turizma\n– Jedna od dve ključne činjenice koje želim da istaknem je da je ovogodišnja „zemlja partner“ Crna Gora, sa kojom između sajmova gradimo bliske partnerske odnose u svim privrednim sferama, a posebno u turizmu. Zajedno pravimo regionalnu turističku ponudu za regionalne turiste, ali i za one iz dalekog sveta. U takve turiste spadaju Kinezi i Rusi, čije premijerno predstavljanje posebno želim da istaknem.\n– Očekujem da će nam ovogodišnji Sajam doneti nove rekorde, ali do tada želim da pomenem 2016. godinu i turističke rekorde ostvarene u njoj. Ukupno je registrovano 2,75 miliona dolazaka, kao i 7,5 miliona noćenja. Devizni priliv povećan je 12 odsto, ili drugačije rečeno – za 11 meseci zaradili smo koliko u celoj 2015. godini. S obzirom na još bolju i raznovrsniju ponudu, nadam se da će biti nadmašen i prošlogodišnji broj posetilaca Sajma turizma – a bilo ih je 72 hiljade.\nŽELJKA RADAK KUKAVIČIĆ: direktorka Nacionalne turističke organizacije Crne Gore:\n– Partnerstvo sa Beogradskim sajmom je veliko zadovoljstvo ali i velika odgovornost. Crnu Goru ove godine predstavljaju zajedno Nacionalna turistička organizacija i lokalne organizacije, što će potvrditi ovogodišnji turistički slogan „Uvijek drugačija“. Prva asocijacija na Crnu Goru jesu sunce i more, ali centralni region nudi drugu vrstu odmora. U jednom danu može se uživati i na moru i na planini.\n– Pored prelepih plaža i skijališta, Crna Gora nudi rafting, ture putevima sira, meda, vina…, odmor u eko i etno selima… Pripremili smo dobar program i našu ponudu ćemo predstaviti na Sajmu turizma.\nMARIJA LABOVIĆ, direktorka Turističke organizacije Srbije\n– Naš nastup na Sajmu turizma je specifičan jer se poklapa sa početkom kampanje namenjene domaćim turistima. Pored toga što smo ponosni na porast broja domaćih turista, pratimo i svetske trendove – uvodimo nove tehnologije i aplikacije u cilju što boljeg predstavljanja naših turističkih potencijala. Na samom štandu imaćemo „virtuelni kutak“, u kome će posetioci moći da dočaraju različite destinacije.\n– Posebno bih istakla „Audio vodič kroz Srbiju“, koji je bio namenjen tranzitnim turistima, ali se ispostavilo da je vrlo koristan za sve. Posle brošure, napravljen je i film „52 vikenda u Srbiji“, kao i brošura „52 ukusa“. Na Sajmu ćemo predstaviti i „Katalog seoskih turističkih domaćinstava“ i redizajniranu turističku kartu Srbije. Zajedno sa Ministarstvom turizma posetiocima ćemo detaljno objašnjavati kako da dođu do svojih vaučera za letovanje u Srbiji. TOS je i organizator 13. Sajma suvenira „Posetite Srbiju“.\nMIODRAG POPOVIĆ: direktor Turističke organizacije Beograda:\n– Očekujem da će ova manifestacija, koju smo svi zajedno pripremili, imati i najveći broj posetilaca do sada. Jedan od segmenata kroz koje ćemo se predstaviti je prezentacija onoga što je turistički proizvod Beograda, a ne turistički potencijal. Naš slogan je „Beograd u kome još niste bili“. Pripremili smo i predstavljanje brojnih beogradskih opština, koje su sve specifične i imaju svoje proizvode, zatim ustanova kulture, „gradova prijatelja“…\n– Postoji potreba povezivanja regiona, jer i mi očekujemo, na primer, kineske goste u narednom periodu, ali Beograd je i do sada bio izuzetno posećen grad. Najbolji primer su podaci napravljeni dva dana pre Nove godine – u tri centralne gradske opštine bilo je popunjeno 98 odsto kapaciteta, a mereno na nivou grada – 99 odsto.\nSajam se za posetioce svakog dana otvara u 10 časova, jedino se razlikuje kraj radnog vremena – na dan otvaranja Sajam će raditi do 18 časova, drugog i trećeg dana sat duže – do 19 časova, a na dan završetka manifestacije hale će biti otvorene do 17 časova.\nCena pojedinačnih ulaznica je 300 dinara, a za grupne posete ulaznice koštaju 200 dinara. Parking se plaća 200 dinara na sat.\nSajam turizma za novo vreme – najavljen 43. Međunarodni sajam turizma


Pokrenut projekat rodne ravnopravnosti u kulturi do 2023.\nTanjug 10. juna 2021. 12:27\nBEOGRAD – Asocijacija “Nezavisna kulturna scena Srbije” (NKS S) iz Beograda sa partnerima iz nacionalne mreže, u maju je pokrenula projekat „Rodna ravnopravnost rađa kulturnu raznolikost”, koji će trajati do aprila 2023. godine, saopštila je danas ta organizacija.\nNavodi da je na prošlogodišnjem svetskom konkursu, od 1.027 projekata iz celog sveta, ovaj projekat izabran kao jedan od šest najboljih i kao jedini iz Srbije.\nPartneri iz nacionalne mreže su – “Kolektiv mladih žena Femix”, “Pobunjene čitateljke”, “Millennium”, “Studio 6”, “Kulturanova”, “Elektrika” i Centar za emprijske studije kulture jugoistočne Evrope, a projekat se odvija uz podršku UNESCO Međunarodnog fonda za kulturnu raznolikost.\nCilj ovog projekta je stvaranje preduslova za korektniji pristup koji ženama kao autorkama kulturnih izraza pruža jednake mogućnosti na kulturnom polju u Srbiji.\nTokom projekta biće kreirana nacionalna mreža ženskih organizacija i samostalnih umetnica, menadžerki, kustoskinja i preduzetnica koje rade u kulturnom i kreativnom sektoru, sa ciljem da služi kao platforma za međusobnu saradnju i podršku.\nPrvi korak u procesu ovog projekta jeste istraživanje putem anketa koje će uključiti najmanje 200 kulturnih radnica i preduzetnica iz sva tri sektora (javnog, privatnog i civilnog), iz različitih delova Srbije i raznolikih starosnih grupa.\nAnketa je prvenstveno usmerena na ispitivanje uslova rada u kulturnom sektoru, ali biće analizirani i uslovi života zaposlenih, kao i oblici rodne diskriminacije.\nUpitnik se popunjava digitalno, pa je poziv otvoren za sve umetnice, kustoskinje, menadžerke u kulturi, preduzetnice koje rade u kulturnom sektoru u Srbiji, da uzmu učešće u istraživanju onlajn i tako pomognu uspešnoj realizaciji projekta.


Bojniku odobren još jedan projekat prekogranične saradnje Bugarska-Srbija - TV 4S\nMinistarstvo za regionalni razvoj i javne radove Republike Bugarske u saradnji sa Ministarstvom za evropske integracije Vlade Republike Srbije objavilo je 22. januara 2018. godine drugi javni poziv za prikupljanje predloga projekata sa ciljem poboljšanja prekogranične saradnje između Bugarske i Srbije u okviru Interreg-IPA Programa prekogranične saradnje Bugarska-Srbija 2014-2020. Program je ko-finansiran iz Instrumenta za pretpristupnu pomoć II (IPA II fond) Evropske unije.Rok za dostavljanje predloga projekata bio je 23. april.Projektni predlozi trebali su da budu iz oblasti: održivi turizam, mladi i životna sredina.\n,,Opštini Bojnik odobren je projekat ,,Parterno uređenje sportsko-poslovnog centra i stvaranje mobilnog multifunkcionalnog centra za tradicionalne događaje i skupove u Bojniku”. Vrednost projekta je 535.000 evra, kao vodeći partner na projektu opština Bojnik dobiće 262.000 evra ili 49% , a opština Zemen iz Bugarske 273.000 evra ili 51 %“, kazao je prvi čovek opštine Bojnik Nebojša Nenadović .\nNa drugi javni poziv za prikupljanje predloga projekata u okviru Interreg-IPA Programa prekogranične saradnje Bugarska-Srbija 2014-2020 pristiglo je 235 predloga projekata, 171 je prošao proveru administrativne usaglašenosti i prihvatljivosti. Od tog broja, 140 predloga je dobilo minimum 65 bodova tokom tehničke provere i provere kvaliteta. Na osnovu rangiranja, predloženo je da se finansira 41 projektni predlog sa ukupnim traženim budžetom od 12 712 316,27 evra.\nZa oblast Održivi turizam, predloženo je finansiranje 15 projekata sa ukupno traženim budžetom od 3 497 611,23 evra;\nZa oblast Mladi, predloženo je finansiranje 9 projekata sa ukupno traženim budžetom od 1 328 962,92 evra;\nZa oblast Životna sredina, predloženo je finansiranje 17 projekata sa ukupno potrebnim budžetom od 7. 885 742,12 evra.\nU grupi projekata mekih mera su 25 predloga projekata, a 16 su investicioni projekti. Ukupno 49 projektnih partnera su iz Bugarske, a 44 iz Srbije, dok je vodećih partnera 25 iz Bugarske i 16 iz Srbije.


Beogradski centar za ljudska prava - Belgrade Centre for Human Rights » Neonacistička pretnja nad Srbijom\nNeonacistička pretnja nad Srbijom\n10. novembar 2005. by Tamara Protic\n10. novembar 2005.\nBeogradski centar za ljudska prava je zgrožen nasiljem i javnom manifestacijom fašizma u njegovom najgrubljem obliku na tribini organizovanoj povodom 9. novembra, Međunarodnog dana borbe protiv fašizma, na Filozofskom fakultetu u Novom Sadu. Beogradski centar za ljudska prava najenergičnije osuđuje pogrešno reagovanje policije na ovaj incident, čime se ohrabruju najekstremniji delovi društva i ugrožavaju osnovna ljudska prava i akademske slobode.\nNi dvanaest sati posle incidenta Ministarstvo unutrašnjih poslova Republike Srbije nije našlo za shodno da obavesti javnost o ovom događaju niti je saopštilo da li ima nameru da nešto preduzme povodom ovih incidenata.\nTalas nasilja neonacističkih grupa na utakmicama, koncertima i drugim javnim priredbama, koji juče nije poštedeo ni univerzitet, opominje na ozbiljnu i zastrašujuću opasnost od degeneracije društva i vraćanja najmračnijih ideologija iz prošlosti.\nBeogradski centar za ljudska prava smatra da država ne čini ništa da se preduprede i spreče ovakvi istupi, koji prete da se pretvore u organizovano nasilje nad manjinama, Romima, nevladinim organizacijama i svim slobodno mislećim ljudima.\nSkandalozno je dopustiti da fašizam postane privlačna ideja i naiđe na plodno tle među mladima u zemlji koja je samo pre 60 godina upravo zbog fašizma podnela toliko žrtava.\nBeogradski centar upozorava da se ovim pojavama može se stati na put samo organizovanom akcijom državnih institucija, obrazovnih ustanova, civilnog društva i svesnih građana. Inače će naše društvo biti prinuđeno da još jednom ponovi užasna iskustva iz nedavne prošlosti.


Служен парастос за Србе погинуле на Петровдан 1992. године | Јадовно 1941. – КУЛТУРА СЈЕЋАЊА\nSlužen parastos za Srbe poginule na Petrovdan 1992. godine\nU Zalazju kod Srebrenice danas je služen parastos kod spomen-kosturnice stradalima u dva posljednja rata, prislužene svijeće za pokoj duša 69 poginulih na današnji dan 1992. godine i položeno cvijeće na spomen-obilježje povodom obilježavanja 25 godina od tragičnog Petrovdana i velikog srpskog stradanja u srebreničkoj opštini.\nZalazje: Obilježavanje 25 godina od stradanja srpskih civila i vojnika Foto: SRNA\nCvijeće na spomen-obilježje položili su izaslanik predsjednika Republike Srpske Radomir Pavlović, pomoćnik ministra rada i boračko-invalidske zaštite Duško Milunović, delegacija Boračke organizacije i Organizacije porodica zarobljenih i poginulih boraca i nestalih civila Republike Srpske, te delegacija Udruženja logoraša regije Birač.\nNa spomenik su položile cvijeće i delegacije opština Srebrenica i Bratunac, te brojnih opštinskih nevladinih organizacija proisteklih iz rata iz opština srednjeg Podrinja, te Srpske radikalne stranke Srbije i opštinske stranačke delegacije.\nMilunović je, obraćajući se okupljenima, rekao da se danas odaje počast poginulim i ubijenim Srbima kod dva spomenika u Zalazju, a da ovdje treba da stoje još dva spomenika – jedan ubijenim Srbima za 500 godina turske vladavine i jedan za nastradale od Austrougarske monarhije.\n“Srbi su u svim tim vremenima, kao i u posljednja dva rata, masovno stradali u Podrinju”, podsjetio je Milunović.\nOn je istakao da je Titov režim krio zločince, pa time negirao i žrtve.\n“Srpske žrtve iz Drugog svjetskog rata predstavljane su kao antifašisti da bi se prikrila njihova nacionalna pripadnost, a njihove ubice kao fašiste, a to su bile komšije muslimani i Hrvati”, dodao je Milunović.\nOn je poručio da je potrebno dolaziti na ova stratišta, obilježavati godišnjice stradanja, podsjećati na žrtve i učiti mlade o srpskim stradanjima da ih ne zaborave i da im se ne bi ponovila.\n“Zločinci treba da znaju da nikada nećemo odustati od traženja pravde i dokazivanja istine sve dok odgovorni ne budu procesuirani”, poručio je Milunović.\nNačelnik opštine Srebrenica Mladen Grujičić rekao je da je prošlo 25 godina od zločina u Zalazju i da porodice nastradalih četvrt vijeka traže istinu i pravdu.\n“Oni koji tu pravdu dijele neće da čuju naše zahtjeve i dokaze, jer ne žele da priznaju i bilo koga osude za zločine počinjene srpskom narodu, i pored činjenica i materijalnih dokaza koji su im davno dostavljeni”, ocijenio je Grujičić.\nOn smatra da pravosudni organi BiH svjesno odugovlače i čekaju da vrijeme prođe, očevici pomru i da niko ne odgovara za ubijene Srbe zbog nedostatka dokaza, što je najčešći odgovor Tužilaštva BiH kada su u pitanju procesuiranja za srpske žrtve.\n“Moramo da budemo uporni u traženju pravde i istine i nikada nećemo odustati od insistiranja da treba da odgovaraju počinioci zločina nad Srbima u Zalazju i drugim selima oko Srebrenice”, poručio je Grujičić.\nStaka Cvjetinović je prije 25 godina u Zalazju ostala bez muža Ivana. Ona kaže da zemaljske pravde nema i da porodice vjeruju u Božiju pravdu koja neće izostati jer Bog jedini čuje patnju i suze srpskih porodica čiji su najdraži svirepo ubijeni kod svojih kuća.\nVeliki broj novinarskih ekipa iz BiH i inostranstva prisustvovao je današnjem parastosu u Zalazju.\nPrije parastosa, članovi porodica poginulih, saborci, boračke i opštinske delegacije Srebrenice i Bratunca položile su cvijeće na groblju u Bratuncu, gdje je sahranjen najveći broj stradalih, te na srpskim stratištima u Biljači i Sasama.\nZa zločine nad Srbima u Podrinju niko nije odgovarao i slogan ovogodišnjih “Petrovdanskih dana” bio je “25 godina zločina bez kazne”.\nČlanovi porodica i predstavnici boračkih organizacija i organizacija porodica zarobljenih i poginulih boraca i nestalih civila iz Srebrenice ponovo su danas izrazili nezadovoljstvo radom Haškog tribunala, te Tužilaštva i Suda BiH.\nOni su ukazali na to da još nije niko procesuiran za brojne masakre i zločine koje su muslimanske snage iz Srebrenice počinile nad Srbima iz ove opštine u proteklom ratu, ubivši 474 srpska civila i vojnika, među kojima je bilo devetoro djece, 57 žena i 65 staraca od kojih su više od polovine masakrirali.\nI ove godine u Zalazju je ponovljeno da Boračka organizacija, porodice i saborci neće odustati od pravde i dokazivanja istine o srpskom stradanju u ovom kraju.\nSluženjem parastosa na Zalazju završen je 21. memorijalni, humanitarno-duhovni i kulturno-sportski program “Petrovdanski dani” koji je, povodom 25 godina od stradanja srebreničkih Srba, organizovao Odbor za obilježavanje srpskog stradanja Srebrenice.\nJake muslimanske snage iz Srebrenice pod komandom Nasera Orića 12. jula 1992. godine upale su u više srpskih sela u srebreničkoj i bratunačkoj opštini ubijajući, pljačkajući i paleći sve što su stigle, nastavljajući sistematsko i plansko etničko čišćenje srpskih prostora u srebreničkoj opštini, započeto u aprilu te godine.\nOsim 69 poginulih na Petrovdan 1992. godine, nestalo je i zarobljeno još 22 Srba od kojih se 10 još vode kao nestali, a bio je veliki broj ranjenih.\nNakon više od godinu dana, ovi posmrtni ostaci su identifikovani i sahranjeni su 2012. godine, na Petrovdan, dva su pronađena i sahranjena ranije, a za još 10 Srba nestalih tog dana i dalje se traga.


Foto: Joga savez Srbije / Promo\nSve popularniji u svetu: Art joga similiris, stil u kojem se kombinuju joga i moderni balet\nProgram festivala pod pokroviteljstvom Evropske joga federacije biće održan od 12 do 21 sat u "Delta sitiju", a ulaz je slobodan.\nNa festivalu će zainteresovani imati priliku da se bliže upoznaju sa art jogom similiris, stilom ove veštine koji je sve popularniji u svetu. U programu će učestvovati joga klubovi iz Srbije i inostranstva.\nArt joga similiris je stil u kom se joga prepliće sa elementima savremenog plesa i modernog baleta. Poštujući osnovna načela izvođenja joga položaja, uz sklad pokreta, disanja i pažnje, te uvodeći muziku i ritam, u nastupima art joge similiris postiže se snažan scenski utisak koji gledaoce privlači atraktivnošću i estetskim senzibilitetom, navode organizatori iz JSS.


Predsednik opštine Čajetina dao ministarstvima rok da mu daju dozvolu za žičaru\nBeta 19. maja 2017. 15:20\nPredsednik opštine Čajetina Milan Stamatović predao je danas na pisarnicama ministarstava pravde i gradjevinarstva u Beogradu kompletnu dokumentaciju za izdavanje gradjevinske dozvole za izgradnju žičare s kabinama – „gondolama“ na Zlatiboru.\nOn je nadležnima dao rok od sedam dana da izdaju dozvolu i najavio da „više neće biti čekanja“.\nNekoliko stotina Zlatiboraca danas protestuje u Beogradu zahtevajući odobrenje izgradnje žičare, a Stamatović je rekao da oni „ne biju bitku za očuvanje Zlatibora i Čajetine“ već za rešavanje istih problema u celoj Srbiji.\nOn je odbacio navode pojedinih predstavnika vlasti da su došli da bi „rušili Beograd“, istakavši da su Zlatiborci gradili Novi Beograd i da su sada spremni da grade i kod kuće, ali im se to ne dozvoljava.\nDok je Stamatović govorio, prekidan je skandiranjem „Lopovi, lopovi!“.\nOn je rekao da je u toku borba protiv toga da stranci mogu da dodju u posed u zemlje u Srbiji, što će im po sporazumu sa EU biti mogućeno od 1. septembra.\nStamatović je ocenio da se Vlada protivi nameri Čajetinaca da grade žičaru jer zemljište za to „treba da dobiju tajkuni i stranački prijatelji“.\nProtest je podržao lider pokreta „Dveri“ Boško Obradović koji je ukazao da isti problem vlada u celoj Srbiji.\nZlatiborci su najavili da će danas predati zahteve za smenjivanje ministarki Zorane Mihajlović i Nele Kuburović.


CCI: 18 poslanika Narodne skupštine RS nije postavilo nijedno pitanje - Moja Hercegovina\nPočetna / CCI: 18 poslanika Narodne skupštine RS nije postavilo nijedno pitanje\nCCI: 18 poslanika Narodne skupštine RS nije postavilo nijedno pitanje\n9. Septembra 2017. 15:50\nZa prvih šest mjeseci ove godine 18 poslanika Narodne skupštine RS nije postavilo ili pokrenuli ni jedno pitanje ili inicijativu. Iako se prosječna plata parlamentaraca kreće i do 3.000 KM, uz minuli rad, ni to pojedine nije motivisalo da opravdaju epitet narodnih zastupnika.\nNa održanim zasjedanjima NS RS, u posmatranom periodu, diskutovalo se o 57 mjera, koje su bile na dnevnom redu. Međutim, 11 poslanika nisu na skupštinskim zasjedanjima diskutovali ni o jednoj od mjera, a 12 je uzelo učešće u raspravi o samo jednoj od svih mjera koje su se pojavile na dnevnom redu parlamenta za šest mjeseci ove godine.\nOznake18 poslanika nije postavilo pitanje NSRS


Irak: Iz zarobljeništva spaseno 25 ruskih državljanki sa decom - 28.02.2018, Sputnik Srbija\nVlasti Iraka spasle su iz zarobljeništva 25 ruskih državljanki sa decom i smestile ih u ženski zatvor u Bagdadu, gde će im se suditi zbog pružanja podrške... 28.02.2018, Sputnik Srbija\nrusija, vesti, svet, irak\n© Sputnik / Rafaэlь Daminov / Uđi u foto-galerijuUdovice terorista u Iraku\n© Sputnik / Rafaэlь Daminov\nO sudbini tih žena ništa se nije znalo više od pola godine, tek nedavno se ispostavilo da ih u zarobljeništvu drže pripadnici odreda iračkih pobunjenika.\n26 Februar 2018, 19:00\n„Tek smo danas dobili informaciju da je 25 žena sa decom prebačeno iz Mosula, gde su se nalazili u zarobljeništvu, i to u veoma teškim uslovima. Sada su u Bagdadu u zatvoru gde čekaju suđenje i gde su im uslovi života svakako bolji“, rekla je Saratova.\nSaratova je dodala i da prema neproverenim informacijama različite militantne grupacije drže na desetine državljanki Ruske Federacije, kao i da su u pitanju uglavnom udovice pripadnika terorističke organizacije DAEŠ.\nPrema zvaničnim podacima, iz Iraka i Sirije se u Rusku Federaciju već vratilo preko 100 žena i dece, poreklom iz Čečenije, Dagestana, Ingušetije, Baškirije, Kazahstana i Uzbekistana.\nU poslednje vreme iračke vlasti su pooštrile proceduru povratka državljanka Ruske Federacije koje su boravile na teritoriji DAEŠ-a, tako da se sada sve one, ali i deca starija od 14 godina terete za terorizam i nezakonit prelazak iračke granice.


MUP je ovu odredbu predloga preinačio, tako da će ograničenje snage motora za mlade vozače iznositi 80 kW (107 konjskih snaga), bez obzira na masu vozila. Na taj način, „iznad crte“ su se našli mnogi manji i lakši autombili, kao na primer Toyota Yaris 1.3 sa 86 KS iz 2004. godine (odnos 87,7 ks po toni) koji bi na osnovu prethodnog predloga bili zabranjeni za početnike.\nSa druge strane, sa spiska će ispasti neki jači automobili koji bi zbog velike mase i odnosa „snaga motora/masa vozila“ po ranijoj najavi bili dozvoljeni.\nSuština je ipak ostala ista – vozači sa probnom dozvolom neće moći da voze porodične automobile sa nešto jačim motorima (preko 107 ks), pa će opet mnogi od njih morati da pauziraju neko vreme posle polaganja vozačkog ispita i biće sprečeni da steknu vozačko iskustvo.\n– 110 km/h na autoputu\n– 90 km/h na motoputu\nNaravno, izmene Zakona o bezbednosti saobraćaja ne odnose se samo na vozače sa probnim vozačkim dozvolama.Što se tiče nas ostalih, jedna od najvažnijih novina biće smanjenje dozvoljene količine alkohola u krvi sa sadašnjih 0,3 na 0,2 promila.“U Srbiji se puno pije, mi to nismo uspeli da suzbijemo. Ali, predlažemo smanjenje dozvoljene alkoholisanosti“, rekao je načelnik Uprave saobraćajne policije, Vladimir Rebić, predlažući novčane kazne za šest stupnjeva pijanstva od 10.000 do 120.000 dinara, ali i najvišu – od 30 do 60 dana zatvora.\n„Zašto dozvoliti sudiji da mu se nešto ćefne? Ja sam za to da zakon bude jasan“, kazao je Vujanić.\nPrema nacrtu izmena zakona, alkoholisana lica (odnosno „lica koja nisu sposobna da upravljaju svojim postupcima“) i deca mlađa od 12 godina i dalje neće smeti da sede na mestu suvozača, a deca ovog uzrasta moraju se prevoziti u bezbednosnom sedištu.“Izuzetno, dete starije od četiri godine i više od 135 centimetara može se voziti i na odgovarajućem (homologovanom) bezbednosnom podmetaču, na sedištu sa naslonom za glavu i mogućnošću da može da se veže“, objašnjava zamenik načelnika Uprave saobraćajne policije, Vladan Nikolić.Nacrt izmena zakona o bezbednosti saobraćaja predviđa i da vozač bicikla, odnosno mopeda, mora da nosi svetloodbojni prsluk za vreme vožnje noću, odnosno u uslovima smanjene vidljivosti.\n„Želimo da uspostavimo video nadzor i u tehničkim pregledima i u auto školama, određene norme će se ticati samih lica koja će vršiti tehnički pregled vozila, odnosno obučavanje kandidata“, rekao je Rebić i dodao da će se na taj način tehnički pregledi i obuka obavljati savesnije.\nStrategija za bezbednost saobraćaja\n„Tri osnovne smernice se nalaze u Strategiji – prva se odnosi na smanjenje za 50 odsto broja povređenih, poginulih i saobraćajnih nezgoda do 2020. u odnosu na 2011, kada je bilo oko 42.000 saobraćajnih nezgoda, oko 20.000 povređenih osoba i oko 730 poginulih“, naveo je Poledica.


Upravljanje Vašeg poslovanja jednostavno i efikasno kroz sopstvenu aplikaciju koju možete koristiti sa bilo koje lokacije\nVrtoglavi rast i razvoj web aplikacije trebaju zahvaliti činjenici da su dostupne u bilo koje vreme s bilo kojeg mesta, sa računara i moblinih uređaja. Osim toga, web poslovne programe nije potrebno periodično nadograđivati na svakom računaru, jer njima možete pristupiti na isti način kao svim ostalim internet stranicama uz pomoć web browsera.\nWeb poslovni programi pisani su upotrebom standarda definisanih od strane međunarodnih organizacija, što osigurava da se mogu koristiti na svim vrstama platofrmi. Sve što je potrebno je bilo koji web browser.\nWeb poslovni programi posebno su zastupljeni u korporativnom okruženju gde ih sve više kompanija koristi za upravljanje i obavljanje radnih zadataka. Korištenje web poslovnih programa omogućava lakšu organizaciju i izvođenje poslova unutar firme, oslobađa kompanije visokih troškova kontinuiranih dorada i izmena podataka.\nB2B ( Business to business) portali predstavljaju vrstu web aplikacija koje omoćuavaju komunikaciju vaše firme sa klijentima. Klijenti, uz dozvoljen pristup, mogu od vas naručivati usluge i proizvode, kontrolisati svoju finansijsku karticu, imati kompletan pregled i istoriju poručivanja....\nNetPlanet web aplikacije prilagođava vašim potrebama.\nNajveći korisnici naših web aplikacija su Adidas i Reebok Serbia, UNDP ( United Nations Development Programme), Nidda Verlag GmbH...


Infrastrukturni projekti Srbije i Albanije - Gradjevinarstvo.rs\nInfrastrukturni projekti Srbije i Albanije\n05.02.2015. | Tanjug\nSrpsko-albanska Radna grupa koja će do 1. aprila formulisati predlog zajedničkog dokumenta za saradnju koji je već okvirno dogovoren u Nemačkoj, formirana je posle sastanka u Tirani potpredsednice Vlade Srbije i ministarke građevinarstva, saobraćaja i infrastrukture Zorane Mihajlović i ministra za ekonomski razvoj, trgovinu i preduzetništvo Albanije Arbena Ahmetaja.\n- Ovim ćemo i tehnički realizovati ono što su srpski i albanski premijer dogovorili u Berlinu – rekla je Mihajlović.\nSastankom je nastavljena saradnja započeta na konferenciji o Zapadnom Balkanu, održanoj krajem avgusta prošle godine u Berlinu, na kojoj je srpski premijer Aleksandar Vučić albanskom premijeru Ediju Rami predstavio projekte za saradnju.\n- Srbija i Albanija su partneri u realizaciji infrastrukturnih projekata sa ciljem da dve zemlje zajednički nastupaju pred Evropskom unijom u realizaciji projekata – rekla je Mihajlović na konferenciji za novinare u Tirani posle sastanka, navodi se u saopštenju vladine Kancelarije za saradnju sa medijima.\nOna je istakla da će se Radna grupa baviti velikim infrastrukturnim projektima među kojima je izdvojila izgradnju puta Niš-Priština-Tirana sa ciljem izlaska ovog pravca na luku, izgradnju Koridora 11 od Beograda do Crne Gore i njegovo ukrštanje sa Jadransko-jonskim auto-putem, takozvanim „Plavim koridorom“, te rekonstrukciju pruge Beograd-Bar i njeno povezivanje sa albanskim lukama.\nMinistarka se sa kolegom iz Albanije razgovarala o infrastrukturnim projektima od regionalnog značaja. Ovo je prvi bilateralni susret srpskih i albanskih zvaničnika u Tirani nakon 23 godine.\nMihajlović je istakla da partnerstvo Srbije i Albanije kroz zajedničke nastupe jeste zajednički interes sa ciljem ekonomskog regionalnog osnaživanja kroz povezivanje, navadeno je u saopštenju\nIzgradnja železničkih pruga, puteva, ulica i drugih saobraćajnica Sanacija i rekonstrukcija Projektovanje, inženjering, konsalting


Na listi najkonkurentnijih ekonomija nas ni nema – NovostiDana.rs\nNa listi najkonkurentnijih ekonomija nas ni nema\nSrbija nije ni blizu „kandidature“ za listu, na kojoj je rangirana 61 država. Tu se nalaze samo dve zemlje sa prostora nekadašnje Jugoslavije, i to Slovenija, koja se popela sa ranijeg 49. na 43. mesto, i Hrvatska koja je ostala na začelju, na prošlogodišnjoj 58. poziciji.\nSvako rangiranje se zasniva na analizi više od 340 kriterijuma koji su izvedeni iz četiri osnovna faktora: ekonomska uspešnosta, efikasnost vlade, poslovna efikasnost i infrastruktura. „Zajednički obrazac među svim zemljama u prvih 20 je njihov fokus na regulativu koja prijateljska za poslovanje, fizičku i nematerijalnu infrastrukturu i inkluzivne institucije“, dodao je Arturo Bris.\nOd zemalja iz regiona, Mađarska je kotirana na 46. mestu, Rumunija na 49. a Bugarska na 50. mestu..\nCentar IMD za konkurentnost, istraživačka grupa unutar IMD poslovne škole, objavljuje rang listu svake godine od 1989, koja je široko priznata kao vodeća godišnja ocena konkurentnosti zemalja.


Aplikacija za mobilne telefone - JP "Putevi Srbije"\nKorišćenjem aplikacije za mobilne telefone „Putevi Srbije“ na najjednostavniji način možete isplanirati svoj put, saznati cene putarine, vremenske uslove i druge važne informacije.\nAplikacija „Putevi Srbije“ dostupna je za mobilne telefone, laptop računare, kao i tablete i potpuno je besplatna.\nPreuzmite Vašu aplikaciju sa android platformom ovde\nPreuzmite Vašu aplikaciju sa iOS platformom ovde\nAplikacija „Putevi Srbije“ je dostupna na srpskom i engleskom jeziku.\n• ENP - Elektronska naplata putarine - Spisak lokacija na kojima se mogu kupiti i dopuniti uređaji za ENP\n• Podešavanja – u cilju prilagođavanja, omogućeno je ručno menjanje opcije na nivou aplikacije (izbor jezika aplikacije, veličina slova, podrazumevane kategorije vozila i sl.).\nVažna napomena: putem mobilne aplikacije nije moguće proveriti stanje ili dopuniti sredstva na uređaju za elektronsku naplatu putarine-ENP.


Aktivnosti povodom obeležavanja Svetskog dana sećanja na žrtve saobraćajnih nezgoda - Osnovna škola "Dositej Obradović" Irig\nAktivnosti povodom obeležavanja Svetskog dana sećanja na žrtve saobraćajnih nezgoda\nObjavljeno četvrtak, 27 novembar 2014 19:36\nNaša škola ove godine učestvuje u obeležavanju Svetskog dana sećanja na žrtve saobraćajnih nezgoda te se i područno odeljenje u Rivici priključilo akciji. Svetski dan sećanja na žrtve saobraćajnih nezgoda obeležava se širom sveta, počev od 1993. godine, a u Srbiji od 2007. godine.\nKako bi povećali bezbednost najmlađih u saobraćaju čas odeljenskog starešine smo posvetili bezbednosi saobraćaja, 20. 11. 2014. godine.\nTog dana smo organizovali radionicu za roditelje koji su zajedno sa svojom decom kroz aktivnost Lov na blago uočili i skrenuli pažnju svojoj deci na opasnosti u saobraćaju koje ga vrebaju na putu od kuće do škole.\nNakon toga učenici su podeljeni u dve grupe. Prva grupa - učenici prvog i drugog razreda su crtali saobraćajne znakove i pravili saobraćajnu azbuku, dok su učenici trećeg i četvrtog razreda rešavali mini test iz saobraćaja.\nMini test osmislio dr Milan Vujanić, diplomirani inžinjer saobraćaja,da deca kroz igru dođu do tačnih rešenja. Nakon završenog testa učenici koji su imali dovoljno poena osvojili su pešačku dozvolu.\n1.) Jovičić Vukašin 45 poena\n2.) Prodanovič Nikola 45 poena\n3.) Živančević Nikolina 45 poena\nDrugo mesto dele:\n1.) Ćirić Dragan 42 poena\n2.) Milić Martinović 42 poena\n3.) Jovičić Marko 42 poena\n1.) Antonijević Svetlana 39 poena\nPrezentaciju aktivnosti možete videti na ovom mestu


Danilo Savić | 21. jun 2022.\nPreminuli glavni i odgovorni urednik novina "Nova" Stojan Drčelić biće sahranjen u četvrtak 23. juna, na groblju Orlovača u 14.15 sati.\nKomemoracija glavnom i odgovornom uredniku lista „Nova“ biće održana u četvrtak u 10 sati na Dorćol placu, nakon čega će u 12 sati biti organizovan prevoz ka groblju Orlovača.\nNakon komemoracije, u 13.15 časova na groblju će se okupljati porodica i prijatelji, a u 13.45 sati će biti održano opelo prerano preminulom dugogodišnjem uredniku i novinaru.\nOdmah posle opela, u 14.15 sati planiran je odlazak iz kapele i polazak na groblje Orlovača gde će Drčelić biti sahranjen.\nPodsećamo, glavni urednik novina „Nova“ Stojan Drčelić preminuo je u nedelju u Beogradu 59. godini. Drčelić je bio deo tima portala Nova.rs od njegovog osnivanja u februaru 2020, gde je najpre obavljao funkciju urednika rubrike hronika.\nOd osnivanja novina „Nova“ u junu 2021. godine bio je njen glavni i odgovorni urednik.\nVažio za jednog od najiskusnijih novinara sa bogatom karijerom urednika.\n← Urednik portala Vice: Medijska scena da se posmatra kroz faktore kapitalizma\nZnanje nas jača! WhatsApp Bezbednosni kurs za novinarke →


EU bi da prije 17. februara formalizuje odluku o slanju misije na Kosovo\nU krugovima Savjeta ministara potvrdjeno je kako stalni predstavnici evropskih članica razmatraju sve aspekte najavljene misije. Konkretno, rasprava o Operativnom planu počela je u nižim organima Savjeta ministara, kako bi za usvanje ministrima pripremili gotov tekst i njegove klauzule.\nIzvori Savjeta kažu da se nastoji do kraja ove nedjelje, do petka, po ubrzanoj proceduri završiti inače spor i komplikovan posao usaglašavanja stavova stalnih predstavnika članica Unije i Odbora za politiku i bezbjednost. Na taj način bi, vjeruje se, u pisanoj proceduri i bez fizičkog okupljanja ministara spoljnih poslova EU, bilo moguće donijeti odluku o početku misije, čak i prije petka.\nRanije se očekivalo da bi ministri poslova, na redovnom skupu u Briselu, 18.februara, mogli da daju zeleno svjetlo za formalni početak misije, koja bi, angažovanjem oko 2 hiljade policajaca, sudija i tužilaca, pod budnim okom evropskog specijalnog predstavnika, Pitera Feita, trebalo da, na svoj način, kontroliše situaciju u kojoj će se Kosovo naći kada, kako je najavljeno, Priština objavi nezavisnost.\nŠire, misija bi trebala da podrži Kosovo u stabilizaciji i pridruženju sa EU. Uz savjetodavnu, misija zadržava za sebe i neke izvršne funkcije. Njeno trajanje je predvidjeno na 28 mjeseci, s tim što će biti moguće i da se, prema potrebama, produži. Evropljani su svjesni, a to navode kao i jedan od razloga za skoro slanje misije, da "na terenu postoji potreba da se spriječi moguće izbijanje sukoba, progona i nasilje".\nVjeruje se da će evropski ministri finansija u utorak u Briselu odobriti i finansijska sredstva za misiju, čijih prvih 16 mjeseci će evropske poreske obveznike koštati nešto više od 200 miliona eura.\nDan iza toga, evropku Trojku očekuje razgovor i sa ruskom stranom o brojnim aktuelnim "medjunarodnim problemima", medju kojima je i kosovski. Ministar spoljnih poslova Rusije, Sergej Lavrov, stiže u Ljubljanu gdje će se susresti sa visokim predstavnikom EU, Havijerom Solanom , predstavnicima Komisije i slovenačkim predsjedništvom EU.


septembar 22, 2019 | Vesti Dana\nDan: 22. septembra 2019.\nseptembar 24, 2019 septembar 22, 2019 by\nBivši italijanski ministar unutrašnih poslova Mateo Salvini obećao je danas pred desetinama hiljada pristalica da će se njegova Liga vratiti u vladu sa još više snage nego ranije Bivši italijanski ministar unutrašnih poslova Mateo Salvini obećao je danas pred desetinama hiljada pristalica da će se njegova Liga vratiti u vladu sa još više snage nego … Read more(VIDEO) DESNIČARSKA REVOLUCIJA: Salvinijeve demonstracije uzdrmale EU režim, Liga obećala povratak na vlast!\nDosta je bilo ocenjuje da je Aleksandar Vučić uz pomoć Evropske unije i Soroševih nevladinih organizacije uspeo da efektivno obesmisli bojkot izbora. Nakon propasti „razgovora“ vlasti i dela opozicije koje je u Srbiji EU organizovala i finansirala preko EPP i Soroševih nevladinih organizacija, EU sada prelazi u fazu 2: razgovore između parlamentarnih stranaka vlasti i … Read moreDJB: Vučić je uz pomoć EU i Soroševaca obesmislio bojkot!\nDemonstranti u Hongkongu demolirali su stanicu metroa i upali u tržni centar u naselju Ša Tin, gde su razbijali izloge i išarali sprejevima a zatim iscepali kinesku zastavu, tokom još jednog vikenda pro-demokratskih demonstracija. U tržnom centru NJu Taun Plaza u nedelju su se okupile hiljade ljudi. Policija je zatvorila centar i ispalila suzavac na … Read more(VIDEO) PREDRATNO STANJE U HONG KONGU: Demonstranti razlupali metro i tržni centar, cepali zastave Kine!\nNOVINARKA UZBURKALA JAVNOST: Sistem zataškava migrantske napade u Subotici!\nNasilje i sitne krađe od strane migranata u najvećoj meri se zataškavaju. Opljačkan je vozač ’Subotica-transa’, opustošeno je više vikendica u okolini Subotice, uznemiravane su žene, ali se procesiraju samo krivična dela koja dospeju u javnost – kaže novinarka Dragica Pušonjić iz Beogradskog glasa. Prve pogranične kasarne Vojske Srbije su, međutim, u Bačkoj Topoli i … Read moreNOVINARKA UZBURKALA JAVNOST: Sistem zataškava migrantske napade u Subotici!\nZA AMERIČKU NAKLONOST: Vučić najavio dizanje spomenika predsedniku SAD\nseptembar 22, 2019 septembar 22, 2019 by\nPosle podizanje spomenika Bil Klintonu u Prištini, Balkan je po svemu sudeći zahvatila moda pravljenja spomenika predsednicima Amerike u cilju dodvoravanja Sjedinjenim Američkim Državama. Predsednik Srbije Aleksandar Vučić pokrenuo je inicijativu da 28. predsedniku SAD Tomasu Vudro Vilsonu bude podignut spomenik u istoimenom beogradskom bulevaru. zarad unapređenja odnosa sa Amerikom. Predsednik je inicijativu, u koju … Read moreZA AMERIČKU NAKLONOST: Vučić najavio dizanje spomenika predsedniku SAD\nBACIĆU BEBU KROZ PROZOR! Azilant kidnapovao dete kao taoca, da bi sprečio svoju deportaciju!\nImigrant iz Gane uzeo je dete kao taoca u imigracijskoj kancelariji u Nemačkoj kako bi sprečio svoju neposrednu deportaciju, navode lokalni mediji. Ganac star 22 godine, je bio obavešten da treba uradi test očinstva kako bi dokazao da je otac deteta dok se nalazio u imigracijskoj kancelariji sa detetovom majkom. Istok trenutka kada je saznao … Read moreBACIĆU BEBU KROZ PROZOR! Azilant kidnapovao dete kao taoca, da bi sprečio svoju deportaciju!\nOvogodišnju paradu ponosa obeležio je niz incidenata, hapšenja i optužbi za širenje verske mržnje prema hrišćanskoj zajednici, ali su se sada pojavile i priče o davanju novca za dolazak na skup. LGBT marš u Beogradu već godinama muči muku sa malom posetom i odsustvom interesovanja građana za takav vid manifastacije. Na društvenoj mreži Tviter pojavili … Read moreLGBT aktivisti davali 500 evra za dovođenje dece na paradu?! Porodični paket se više plaća…


Predsjedavajući Komisije za vanjske poslove Predstavničkog doma Safet Softić održao online sastanak sa predsjednikom Komisije za vanjske i evropske poslove Predstavničkog doma Parlamenta Italije\nPredsjedavajući Komisije za vanjske poslove Predstavničkog doma Parlamentarne skupštine Bosne i Hercegovine (PSBiH) Safet Softić održao je danas online sastanak sa predsjednikom Komisije za vanjske i evropske poslove Predstavničkog doma Parlamenta Italije Pierom Fassinom.\nU srdačnom i otvorenom razgovoru poslanik Fassino potvrdio je da Italija snažno podržava proces evropskih integracija BiH i svih država Zapadnog Balkana. S tim u vezi, predsjednik Komisije za vanjske i evropske poslove Predstavničkog doma Parlamenta Italije izrazio je nadu da će BiH do juna ove godine dobiti status kandidata za članstvo u Evropskoj uniji (EU).\nPrema riječima Fassina, Parlament i Vlada Italije podstiču ključne institucije EU da ubrzaju proces evropskih integracija država Zapadnog Balkana i to tako što bi se svakoj od zemalja odredili jasni datumi i mape puta za provođenje ključnih reformi u tom procesu. S tim u vezi, Fassino je pozvao Softića da, u svojstvu predsjedavajućeg Komisije za vanjske poslove Predstavničkog doma PSBiH, 26. aprila ove godine aktivno učestvuje na Interparlamentarnoj konferenciji predstavnika parlamentarnih komisija za vanjske poslove iz zemalja regiona. Osim članova Komisije za vanjske i evropske poslove Predstavničkog doma Parlamenta Italije kao organizatora, u radu Konferencije učestvovat će, kako je najavljeno, i evropski komesar za susjedstvo i proširenje Oliver Varhelyi, predstavnik zemalja Evropske trojke, kao i italijanski ministar vanjskih poslova Luigi Di Maio.\nZahvaljujući se na pozivu za Konferenciju i prihvatajući ga sa zadovoljstvom, predsjedavajući Komisije za vanjske poslove Predstavničkog doma PSBiH Safet Softić ocijenio je da stavovi prijateljske Italije, njenog Parlamenta i Vlade, predstavljaju ohrabrenje za evropski i euroatlantski put BiH. Apostrofirajući opredjeljenje svih ključnih političkih faktora u BiH da se država pridruži EU, Softić je ocijenio da je aktuelna politička i epidemiološka situacija, izazvana posljedicama pandemije koronavirusa, značajno usporila proces evropskih integracija, ali i dodao da u posljednje vrijeme BiH čini značajne napore kako bi ispunila ključne prioritete iz Mišljenja Evropske komisije o Zahtjevu BiH za članstvo u EU.\nSoftić je Fassina upoznao s aktuelnim reformama koje BiH provodi, ističući posebno donošenje Zakona o visokom sudskom i tužilačkom vijeću, Zakona o sukobu interesa, kao i Zakonu o javnim nabavkama, koji se nalaze u parlamentarnoj proceduri. Prema Softićevim riječima, u toku su razgovori u vezi sa reformom izbornog zakonodavstva i provođenja presuda Evropskog suda za ljudska prava i Ustavnog suda BiH, kao i formiranje Interresorne radne grupe za pripremu prijedloga izmjena i dopuna izbornog zakonodavstva BiH, u koji bi, kazao je Softić, trebali da budu uključeni i predstavnici Centralne izborne komisije BiH, te predstavnici opozicionih stranaka u PSBiH.\nRazgovaralo se i o jačanju međuparlamentarnih odnosa, te je, s tim u vezi, dogovoreno da se u maju ove godine, u skladu sa epidemiološkom situacijom, organizira sastanak parlamentarnih komisija za vanjske poslove.\nOnline sastanku Softića i Fassina prisustvovali su i ambasador BiH u Italiji Slavko Matanović i zamjenik ambasadora Italije u BiH Matteo Evangelista. (kraj)


1798 February 9, 2018 Lajme, Vesti\nUmesto pijeteta prema žrtvama vlasti Beograda i Prištine i dalje slave ratne zločince (SRB)\nMi, kao generacija mladih Kosova i Srbije koja je odrasla u toku ratnih devedesetih godina, poručujemo da ćemo uvek stajati nasuprot slavljenja zločinaca nudeći alternativu obrazovanjem mladih u izgradnji mira između dva društva. Pozivamo obe Vlade da sem deklarativnih poruka učine konkretne korake u procesu pomirenja.\nNema tog obavezujućeg sporazuma o normalizaciji odnosa koji može doneti razvoj srpskog i kosovskog društva ukoliko oba društva nemaju snage da se suoče sa zločincima iz sopstvenih redova i odaju počast svim žrtvama sukoba.\nInicijativa mladih za ljudska prava Kosovo (YIHR Kosovo) i Inicijativa mladih za ljudska prava (YIHR Srbija) oštro osuđuju komemoraciju osuđenom ratnom zločincu Haradinu Balji (Haradin Bala) održanoj u Skupštini Kosova, jedinom osuđenom pripadniku OVK za ratne zločine pred MSKJ/ ICTY. Dok se odaje počast Balji u Prištini, u Beogradu vlasti i dalje ćute na pitanje kako je Vinko Pandurević, haški osuđenik za zločine u julu 1995. u Srebrenici, postao relevatna osoba za unutrašnji dijalog o Kosovu.\nPodsetimo, u prvoj presudi ovog suda za zločine na Kosovu izrečenoj 30. novembra 2005. Balja je osuđen na 13 godina zatvora zbog mučenja, nečovečnog postupanja i ubistava u vezi sa maltretiranjem troje zarobljenika u logoru Lapušnik, njegovom ulogom u “održavanju i sprovođenju nehumanih uslova” u logoru, pomaganjem pri mučenju jednog zatvorenika i učestvovanjem u ubistvu devet zarobljenika iz logora koji su 25. ili 26. jula 1998. odvedeni na planinu Beriša i ubijeni. Kazna mu je potvrđena 27. septembra 2007. godine u drugostepenoj presudi u okviru predmeta Ljimaj i drugi, u kome su optužbi oslobođeni Isak Musliu i Fatmir Ljimaj.\nPre samo dva dana, Vinko Pandurević, gostovao je kao ekspert na okruglom stolu u okviru unutrašnjeg dijaloga o Kosovu na poziv Kancelarije za KiM Vlade Srbije. Podsetimo, pred Haškim tribunalom Pandurević je osuđen na 13 godina zatvora po osnovu komandne i individualne odgovornosti za ubistva, istrebljivanja i progone u i oko Srebrenice, u julu 1995. godine, što je pravno kvalifikovano kao zločin protiv čovečnosti i kršenje zakona ili običaja ratovanja.\nObe organizacije pozivaju Vladu Kosova i Vladu Srbije, da umesto da nastave sa slavljenjem ratnih zločinaca daju pun prioritet procesu pomirenja tako što će, uz druge države regiona, zajednički raditi na uspostavljanju Regionalne komisije za utvrđivanje činjenica o ratnim zločinima i drugim teškim povredama ljudskih prava počinjenim na teritoriji nekadašnje SFRJ od 1. januara 1991. do 31. decembra 2001. godine, za čije se osnivanje zalaže Inicijativa REKOM.\nTakođe, apelujemo na vlasti u Prištini da ne oklevaju kada je u pitanju dostizanje pravde za žrtve i ne ometaju rad Specijalnog suda za Kosovo. Na vlastima u Srbiji je odgovornost da u okviru unutrašnjeg dijaloga o Kosovu ne promovišu ratne zločince poput Lazarevića, Šainovića i u poslednjem slučaju Pandurevića. Obaveza države Srbije sem otklona i osude prema zločincima, jeste da kroz domaće pravosuđe procesuira odgovorne za ratne zločine i kroz formalno obrazovanje neguje kulturu sećanja na žrtve rata na Kosovu koji se završio pre skoro 20 godina.


Sijarto: Mađarska spremna da podigne ogradu sa Rumunijom\nM. D.\t 21. januara 2016. 06:00\nMađarska je spremna da podigne ogradu na granici sa Rumunijom već “narednog dana” ukoliko migranti promene pravac kretanja, umesto da odlaze preko Hrvatske, izjavio je danas šef mađarske diplomatije Peter Sijarto.\nU intervjuu za Rojters, Sijarto je rekao da su južne granice Evrope i dalje širom otvorene za stalni priliv stotina hiljada migranata sa Bliskog Istoka i iz Afrike, što je dovelo u sumnju budućnost Šengenskog sistema, otvorenih unutrašnjih granica unutar Evopske unije.\nOn je kazao da bi bilo potrebno na desetine hiljada policajaca i vojnika u sastavu zajedničkih evropskih snaga da zaustave priliv migranata na dugoj morskoj granici Grčke.\n“Da nije tragično nasmejao bih se kada čujem evropske zvaničnike kako pričaju da bi stotine pripadnika Fronteksa bili rešenje – to nije slučaj”, istakao je Sijarto.\nMakron u Rumuniji postavlja pitanja o jeftinoj radnoj snazi\nStrava i užas u Rumuniji: Voz pregazio majku i troje male dece\n“Ukoliko Grčka nije spremna da preuzme ulogu u ovom rešenju, onda mi moramo da razgovaramo sa Bugarima i Makedoncima”, poručio je šef mađarske diplomatije.\nSijarto je naglasio da je Mađarska obavila pripreme da ograda na njenoj granici sa Rumunijom bude brzo podignuta ukoliko to bude bilo potrebno.\n“Ukoliko treba da podignemo ogradu ovde, mi smo spremni od narednog dana”, naveo je on.\nAustrija je u petak saopštila da će zabraniti ulaz migrantima koji iz te države planiraju da odu u Nemačku, što je podstaklo Sloveniju na sličan potez, kako bi izbegla da postane usko grlo za izbeglice.\nZbog ovoga Rumunija bi mogla da postane popularna ruta, odakle bi migranti verovatno pokušali da uđu u Mađarsku na svom putu ka zapadnoj Evropi, navela je britanska agencija.\n“Verovatnije je nego ikad da će južna granica Šengenske zone biti izjednačena sa severnom granicom Grčke (sa Bugarskom i Makedonijom)”, dodao je Sijarto.\nSličan stav izneo je u utorak i češki premijer Bohuslav Sobotka koji je rekao da EU treba ima spreman “rezervni” sistem kontrole granica u slučaju da migracija ne bude mogla da se kontroliše u Turskoj ili Grčkoj.


RTCG - Radio Televizija Crne Gore - Nacionalni javni servis :: Politika :: Napad na Cetinjane-napad na državu CG / print=true\nLIBERALNA PARTIJA 17. 10. 2013. 15:39 >> 15:41 6\nNapad na Cetinjane-napad na državu CG\nLiberali su sa gnušanjem i zgražavanjem primili vijest da su opet Crnogorci napadnuti u svojoj državi, u Crnoj Gori, stoga najoštrije osuđujuju vandalski i divljački napad na grupu Cetinjana, koji se dogodio na izlazu iz Podgorice.\n„Nevjerovatno zvuči činjenica da se napadaju crnogorski građani u Crnoj Gori, zbog crnogorske zastave i crnogorskih obilježja. Ovaj kukavički napad grupe nasilnika ni po čemu se ne razlikuje od brojnih napada tokom devedesetih godina prošlog vijeka, kada su Crnogorci, a posebno oni koji su bili sa Cetinja, prebijani i šikanirani na svakom koraku, samo zato što su časno od srca ljubili svoju jedinu domovini i bili joj odani“, navodi se u saopštenju koje potpisuje potpredsjednik LP Zdravko Šoć.\nProšle su devedesete, prošli su ratovi, ali mržnja prema svemu što je crnogorsko je ostala da u nekim krugovima i glavama nekih pojedinaca stvara nove sukobe i podjele, tvrdi Šoć i konstatuje da prosto nevjerovatno djeluje činjenica da se huliganski i bezočno napadaju mladići koji bezrezervno navijaju za svoju reprezentaciju i prate je đe god ona nastupala.\n„Nijesu riješena identitetska pitanja, himna se izvodi do pola, državna zastava se ističe samo kada se to mora, crnogorski jezik i Crnogorska pravoslavna crkva faktički skoro da i ne postoje, i to sve zato jer se neki stide istorije i htjeli bi da je obllikuju prema svojim potrebama. Država i njeni najviši funkcioneri nemaju nikakvog osjećaja da ovako rastakanje duhovnih institucija i stožera Crne Gore vodi njenom rušenju kao države, bez obzira na sve referendume i članstva u međunarodnim organizacijama“.\nLiberali upozoravaju da nema ulaska u EU bez riješenih nagomilanih pitanja i potpunog funkcionisanja pravne države, koja će biti jednaka za sve građane, a kriminalce, nasilnike i batinaše će kažnjavati i prema njima primjenjivati sve raspoložive pravne mehanizme.\n„Pozivamo ministra unutrašnjih poslova, Raška Konjevića, da se aktivno uključi u riješavanje ovog bezumnog napada i otkrivanje napadača na časne i čestite Crnogorce, jer je to radio i u nekim mnogo benignijim slučajevima. On, kao i partija kojoj pripada, imaju posebnu moralnu obavezu da dokažu da nijesu samo deklarativni zagovornici ljudskih prava i sloboda, već da će se aktivno uključiti u njihovo jačanje“, navodi se u saopštenju LP.\nPozivaju i državnog tužioca Crne Gore da preispita odluku da se ovakvo djelo napada kvalifikuje kao prekršaj, a ne kao krivično djelo.\n„Zar su gospodine tužioče, napadi iz vjerskih i nacionalističkih pobuda, ponovljeni prema istim žrtvama, vjerovatno od istih izvršilaca, samo prekršaj, a ne krivično djelo.Dokle će se lojalni građani Crne Gore, a posebno oni koji su iz „istorijske i duhovne kolijevke“ Cetinja, osjećati kao građani bez prava i perspektive kojih se sjete samo kad trebaju porez da plate ili kad im treba isključiti struju i vodu“, pitaju se liberali.\nUpozoravaju da „je svaki taj udarac koji su, ovi čestiti mladići dobili i svaka modrica na njihovom tijelu i svaka kap prolivene krvi, zapravo udarac državi Crnoj Gori i njenim institucijama koje dozvoljavaju ovakvo bestijalno ponašanje i kvalifikuju napade noževima, šipkama i kamenicama kao prekršajno, a ne krivično djelo“.\nNapad na Cetinjane


Petříček: Možete računati na podršku Češke Republike, ali formiranje vlasti mora biti ključni prioritet bh. političkih lidera | Novi.ba\nSASTANAK CRNADAK - PETRIČEK\nPetříček: Možete računati na podršku Češke Republike, ali formiranje vlasti mora biti ključni prioritet bh. političkih lidera\n11.06.2019 - 12:29 | Vijesti >> Bosna i Hercegovina\nBosna i Hercegovina ostaje u fokusu programa razvojne saradnje Češke Republike, koja nastavlja s podrškom našoj zemlji u pogledu njenog članstva u Evropskoj uniji, ključne su poruke sa sastanka ministra vanjskih poslova Bosne i Hercegovine Igora Crnatka s ministrom vanjskih poslova Češke Republike Tomášem Petříčekom.\nNa sastanku održanom danas u Sarajevu potvrđeno je da su odnosi dvije zemlje tradicionalno dobri i da nema nikakvih pitanja koja ih opterećuju.\nMinistar Crnadak je zahvalio Češkoj Republici što je BiH u fokusu njihovih programa razvojne saradnje i što je naša zemlja jedna od ključnih šest zemalja na koje je usmjeren ovaj program češke Vlade.\nUsaglašeno je da u narednom periodu ekonomska oblast i poslovanje bude jedan od prioriteta razvoja bilateralne saradnje.\n- Ostvareno je oko 270 miliona eura trgovinske razmjene, što nije malo, ali je daleko od onoga što bi mogli da imamo, ako bi se dao dodatni podstrek razvoju u toj oblasti - istakao je Crnadak na današnjoj pres-konferenciji.\nMigracije su također bila jedan od tema razgovora, a Češka Republika je i u tom pogledu, kako je rekao bh. ministar, pružila podršku BiH u vidu najsavremenije opreme za nadzor granica.\nKada je riječ o evropskoj budućnosti BiH, Crnadak je prenio češkom ministru da je to najvažniji vanjsko-politički prioritet naše zemlje, a dva ministra su razgovarala i o 14 ključnih preporuka Evropske komisije za članstvo BiH u EU.\n- Kada su ove stvari u ptanju, Češka je iskreno iz nas i zajedno smo se usaglasili da je kandidatski status i period koji je pred nama, do članstva u EU, najvažniji za jačanje institucija i uspostavljanje ozbiljnog sistema koji će donijeti mnogo bolji život za sve građane - kazao je Crnadak.\nU razgovorima o regionalnim pitanjima, ministri su se dotakli odnosa između Beograda i Prištine te konstatovali da je to trenutno najvažnije regionalno pitanje.\nCrnadak je još jednom potencirao pitanje uvođenje taksi od 100 posto na robu iz BiH te istakao da je to apsolutno neprihvatljivo.\nMinistar vanjskih poslova Češke Republike Tomáš Petříček je potvrdio da definitivno postoji prostor za poboljšanje odnosa u oblasti trgovine, zbog čega je s njim u BiH doputovala i manja delegacija čeških privrednika koji će se tokom dana susresti sa bh. privrednicima.\nIzmeđu ostalog, kazao je da Češka Republika ostaje jedna od zemalja koja u najvećoj mjeri podržava proces proširenja EU i proces evropskih integracija, uključujući i BiH.\n- Nastavićemo pružati podršku BiH u ovoj oblasti te u aspiracijama BiH u smislu članstva u EU - istakao je Petříček.\nGovoreći o mišljenju Evropske komisije o BiH, kazao je da predstavlja konkretan i važan korak u smislu njenog napredovanja ka EU, a tu spadaju i prioriteti koje EU definisala kao oblasti na kojima BiH mora dodatno raditi.\n- Možete računati na našu podršku na ovom puta koji se nalazi pred BiH. S druge strane, formiranje izvršne vlasti na svim nivoima BiH mora biti ključni prioritet političkih lidera - naglasio je Petříček.\nOve godine Češka Republika će preuzeti predsjedanje Višegradskom grupom te je u tom kontekstu češki ministar poručio da će u okviru rada ove grupe BiH ostati jedan od prioriteta Češke Republike, kao i jedan od prioriteta tokom njenog predsjedavanja Evropskom unijom 2020. godine.